cyanic-selkie/wikianc huggingface dataset:
ദർഭംഗ എക്സ്പ്രസ്സ്‌
ചരിത്രം
1844-ൽ ഇന്ത്യയുടെ ഗവർണർ ജനറൽ ആയിരുന്ന ലോർഡ് ഹാർഡിങ്ങ് ഇന്ത്യയിൽ തീവണ്ടി ഗതാഗതം ആരംഭിക്കാൻ സ്വകാര്യ സംരംഭകരെ അനുവദിച്ചു. ഈ തീരുമാനത്തിൻറെ ഫലമായി ഇംഗ്ലണ്ടിലുള്ള നിരവധി നിക്ഷേപകർ പണം മുടക്കാൻ തയ്യാറായി മുന്നോട്ടു വന്നു. ഇതേത്തുടർന്നാണ് ഇന്ത്യയിൽ തീവണ്ടി ഗതാഗതം എന്ന അക്കാലത്തെ ഏറ്റവും പുതുമയുള്ള ഗതാഗത സംവിധാനത്തിന് തുടക്കമിടുന്നത്. 1851 ഡിസംബർ 12-ആം തീയതിയാണ് ഇന്ത്യയിൽ ആദ്യമായി തീവണ്ടി ഓടിയത്. റൂർക്കിയിലേക്കുള്ള നിർമ്മാണ വസ്തുക്കൾ കൊണ്ടുപോകാൻ വേണ്ടിയായിരുന്നു ഇത്. ഒന്നര വർഷത്തിനു ശേഷം 1853 ഏപ്രിൽ 16-ആം തീയതി ഇന്ത്യയിലെ ആദ്യത്തെ യാത്രാ തീവണ്ടി ഓടിത്തുടങ്ങി. അങ്ങനെ ഇംഗ്ലണ്ടിൽ തീവണ്ടി ആദ്യമായി ഓടിയതിനു ശേഷം വെറും 28 വർഷം കൊണ്ടുതന്നെ അത് ഇന്ത്യയിലെത്തി. ലോർഡ് ഫാക്ൿലാന്റ് എന്ന 2-4-0 എഞ്ചിനാണ് ഈ തീവണ്ടിയിൽ ഘടിപ്പിച്ചിരുന്നത്. ബോറിബന്ദർ, ബോംബെ, താനെ എന്നീ സ്ഥലങ്ങളിലൂടെയാണ് ഈ തീവണ്ടി ഓടിയത്. ഏകദേശം 34 കിലോമീറ്റർ ദൂരം ആയിരുന്നു യാത്രാദൂരം. സാഹിബ്, സിന്ധ്, സുൽത്താൻ എന്നിങ്ങനെയായിരുന്നു അന്ന് ഉപയോഗിച്ച തീവണ്ടി എഞ്ചിനുകളുടെ പേരുകൾ. ഏതാണ്ട് ഒരു വർഷത്തിനു ശേഷം കൽക്കത്തയിലും തീവണ്ടി ഗതാഗതം ആരംഭിച്ചു. 1854 ഓഗസ്റ്റ് 15-ന് ഹൗറയിൽ നിന്ന് ഹൂഗ്ലിയിലേക്ക് യാത്രാവണ്ടി ഓടാൻ തുടങ്ങി. 1856-ൽ മദ്രാസ് റെയിൽ‌വേ കമ്പനി മദ്രാസിലും ആദ്യത്തെ തീവണ്ടിപ്പാത തുറന്നു. ഇത് റോയപുരം മുതൽ ചിന്നാമപ്പേട്ട വരെ ആയിരുന്നു. റോയപുരത്തുനിന്നാണ് മദിരാശിയിൽ നിന്നുള്ള എല്ലാ വണ്ടികളും ആദ്യകാലത്ത് പുറപ്പെട്ടിരുന്നത്. 1873-ലാണ് മദിരാശിയിലെ സെൻട്രൽ സ്റ്റേഷൻ നിർമ്മിക്കുന്നത്. ആർക്കോട്ട് നവാബ് സ്വർണ്ണക്കൈക്കോട്ടു കൊണ്ട് മണ്ണ് കോരിയിട്ടുകൊണ്ടാണ് റോയപ്പേട്ട സ്റ്റേഷൻറെ നിർമ്മാണോദ്ഘാടനം നടത്തിയത് എന്നാണ് കഥ.
സമയക്രമപട്ടിക
ട്രെയിൻ നമ്പർ 11033 ദർഭംഗ എക്സ്പ്രസ്സ്‌ പൂനെ ജങ്ഷൻ മുതൽ ദർഭംഗ ജങ്ഷൻ വരെ ആഴ്ച്ചയിൽ ഒരു ദിവസം (ബുദ്ധൻ) സർവീസ് നടത്തുന്നു. ട്രെയിൻ നമ്പർ 11033 ദർഭംഗ എക്സ്പ്രസ്സിനു പൂനെ ജങ്ഷനു ശേഷം ദൌണ്ട് ജങ്ഷൻ (15 മിനിറ്റ്), അഹമദ്നഗർ (3 മിനിറ്റ്), ബെലപുർ (2 മിനിറ്റ്), കൊപർഗാവ് (2 മിനിറ്റ്), മന്മാദ് ജങ്ഷൻ (5 മിനിറ്റ്), ഭുസവൽ ജങ്ഷൻ (10 മിനിറ്റ്), ഖണ്ട്വ (5 മിനിറ്റ്), ഇടാർസി ജങ്ഷൻ (10 മിനിറ്റ്), പിപരിയ (2 മിനിറ്റ്), നർസിംഗ്പൂർ (2 മിനിറ്റ്), ജബൽപൂർ (10 മിനിറ്റ്), കത്നി (5 മിനിറ്റ്), സത്ന (10 മിനിറ്റ്), അലഹബാദ്‌ ജങ്ഷൻ (30 മിനിറ്റ്), അലഹബാദ്‌ സിറ്റി (2 മിനിറ്റ്), ഗ്യൻപൂർ റോഡ്‌ (2 മിനിറ്റ്), മന്ദുവദി (5 മിനിറ്റ്), വാരണാസി ജങ്ഷൻ (15 മിനിറ്റ്), വാരണാസി സിറ്റി (2 മിനിറ്റ്), ആൻരിഹാർ ജങ്ഷൻ (5 മിനിറ്റ്), ഘാസിപൂർ സിറ്റി (5 മിനിറ്റ്), ബല്ലിയ (5 മിനിറ്റ്), ചപ്പ്ര (10 മിനിറ്റ്), സോൻപൂർ ജങ്ഷൻ (5 മിനിറ്റ്), ഹാജിപൂർ ജങ്ഷൻ (2 മിനിറ്റ്), മസാഫർപ്പൂർ ജങ്ഷൻ (5 മിനിറ്റ്), സമസ്തിപ്പൂർ ജങ്ഷൻ (20 മിനിറ്റ്), ലഹേറിയ സറയ് (2 മിനിറ്റ്), ദർഭംഗ ജങ്ഷൻ എന്നീ സ്റ്റോപ്പുകളാണ് ഉള്ളത്.
ട്രെയിൻ നമ്പർ 11034 ദർഭംഗ പൂനെ എക്സ്പ്രസ്സ്‌ ദർഭംഗ ജങ്ഷൻ മുതൽ പൂനെ ജങ്ഷൻ വരെ ആഴ്ച്ചയിൽ ഒരു ദിവസം (വെള്ളി) സർവീസ് നടത്തുന്നു.
ട്രെയിൻ നമ്പർ 11034 ദർഭംഗ പൂനെ എക്സ്പ്രസ്സിനു ദർഭംഗ ജങ്ഷനു ശേഷം ലഹേറിയ സറയ് (2 മിനിറ്റ്), സമസ്തിപ്പൂർ ജങ്ഷൻ (21 മിനിറ്റ്), മസാഫർപ്പൂർ ജങ്ഷൻ (5 മിനിറ്റ്), ഹാജിപൂർ ജങ്ഷൻ (1 മിനിറ്റ്), സോൻപൂർ ജങ്ഷൻ (5 മിനിറ്റ്), ചപ്പ്ര (10 മിനിറ്റ്), ബല്ലിയ (5 മിനിറ്റ്), ഘാസിപൂർ സിറ്റി (5 മിനിറ്റ്), ആൻരിഹാർ ജങ്ഷൻ (5 മിനിറ്റ്), വാരണാസി സിറ്റി (1 മിനിറ്റ്), വാരണാസി ജങ്ഷൻ (15 മിനിറ്റ്), മന്ദുവദി (1 മിനിറ്റ്), ഗ്യൻപൂർ റോഡ്‌ (1 മിനിറ്റ്), അലഹബാദ്‌ സിറ്റി (2 മിനിറ്റ്), അലഹബാദ്‌ ജങ്ഷൻ (28 മിനിറ്റ്), സത്ന (10 മിനിറ്റ്), കത്നി (5 മിനിറ്റ്), ജബൽപൂർ (10 മിനിറ്റ്), നർസിംഗ്പൂർ (2 മിനിറ്റ്), പിപരിയ (2 മിനിറ്റ്), ഇടാർസി ജങ്ഷൻ (15 മിനിറ്റ്), ഖണ്ട്വ (5 മിനിറ്റ്), ഭുസവൽ ജങ്ഷൻ (10 മിനിറ്റ്), മന്മാദ് ജങ്ഷൻ (5 മിനിറ്റ്), കൊപർഗാവ് (1 മിനിറ്റ്), ബെലപുർ (1 മിനിറ്റ്), അഹമദ്നഗർ (3 മിനിറ്റ്), ദൌണ്ട് ജങ്ഷൻ (15 മിനിറ്റ്), പൂനെ ജങ്ഷൻ എന്നീ സ്റ്റോപ്പുകളാണ് ഉള്ളത്.
അവലംബം
വർഗ്ഗം:ഇന്ത്യയിലെ യാത്രാതീവണ്ടികൾ
അബെല്ല
Abella of Salerno എന്നറിയപ്പെടുന്ന അബെല്ല പതിനാലാം നുറ്റാണ്ടിലെ റോമൻ ശരീരശാസ്ത്രജ്ഞയായിരുന്നു. അവർ സൊളെർനൊ സ്കുൾ ഓഫ് മെഡിസിനിൽ അവർ ജനറൽ മെഡിസിൻ പഠിപ്പിച്ചിരുന്നു. അടിസ്ഥാനചികിൽസാപരിശീലനം, പിത്തരസം, സ്ത്രീ ആരോഗ്യം എന്നീ വിഷയങ്ങളിൽ അദ്ധ്യാപനം നടത്തിയിരുന്നതായി വിശ്വസിക്കപ്പെടുന്നു. De atrabile, De natura seminis humani ("On Black Bile" and "On the Nature of the Seed") എന്നീ ഗവേഷണപ്രബന്ധങ്ങൾ പ്രസിദ്ധീകരിച്ചിരുന്നു. എന്നാൽ അവ ലഭ്യമല്ല. Salvatore De Renzi യുടെ സൊളെർനൊ സ്കുൾ ഓഫ് മെഡിസിനെക്കുറിച്ചുള്ള പത്തൊൻപതാം നൂറ്റാണ്ടിലെ പഠനത്തിൽ അബെല്ലയെ സുചിപ്പിക്കുന്നത് 4 വനിതകളിൽ ഒരാളും ചികിൽസ പഠിക്കുന്നവരും ഗവേഷണപ്രബന്ധങ്ങൾ എഴുതുന്നരുമായാണ്.
പൈതൃകം
Heritage Floor ലെ 999 പേരുകളിൽ ഒന്നായ അബെല്ല Judy Chicagoയുടെ The Dinner Party, എന്ന ഇൻസ്റ്റലേഷനിൽ ഒരു പ്രധാന ബിംബമാണ്.
അവലംബം
വർഗ്ഗം:ഇറ്റാലിയൻ ശാസ്ത്രജ്ഞർ
ബൈത്‌
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് "ബൈത്‌". കപൂർത്തല ജില്ല ആസ്ഥാനത്തുനിന്നും 12 കിലോമീറ്റർ അകലെയാണ് ബൈത്‌ സ്ഥിതിചെയ്യുന്നത്. ബൈത്‌ വില്ലേജിന്റെ പരമാധികാരി സർപഞ്ചാണ് .ജനങ്ങൾ തെരഞ്ഞെടുക്കുന്ന പ്രതിനിധിയാണിദ്ദേഹം.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ബൈത്‌ ൽ 207 വീടുകൾ ഉണ്ട്. ആകെ ജനസംഖ്യ 988 ആണ്. ഇതിൽ 508 പുരുഷന്മാരും 480 സ്ത്രീകളും ഉൾപ്പെടുന്നു. ബൈത്‌ ലെ സാക്ഷരതാ നിരക്ക് 70.75 ശതമാനമാണ്. ഇത് സംസ്ഥാന ശരാശരിയായ 75.84 ലും മുകളിലാണ്. ബൈത്‌ ലെ 6 വയസ്സിനു താഴെയുള്ള കുട്ടികളുടെ എണ്ണം 98 ആണ്. ഇത് ബൈത്‌ ലെ ആകെ ജനസംഖ്യയുടെ 9.92 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 309 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 272 പുരുഷന്മാരും 37 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 91.26 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 49.51 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ബൈത്‌ ലെ 360 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഖാദിം ഹുസൈൻ റിസ്‌വി
പാകിസ്താനിലെ പ്രമുഖ മത പ്രഭാഷകനും പാക്കിസ്ഥാന്റെ ബ്ലാസ്ഫെമി നിയമത്തിൽ വരുത്തുന്ന മാറ്റത്തിനെതിരെ പ്രതിഷേധിക്കുന്ന 2015 ൽ സ്ഥാപിതമായ ഒരു മത രാഷ്ട്രീയ സംഘടന തെഹ്രീക് - എ - ലബ്ബൈക് പാകിസ്താൻ എന്ന സംഘടനയുടെ സ്ഥാപകനുമാണ് ഖദീം ഹുസൈൻ.(ജനനം:22 ജൂൺ 1966- മരണം: 20 നവംബർ 2020)
മുൻകാല ജീവിതം
1966ൽ പഞ്ചാബിലെ ആറ്റോക്‌ ജില്ലയിൽ ഖാതിം ഹുസൈൻ ജനിച്ച.ലാഹോറിലെ പീർ മക്കി മസ്ജിദിൽ എല്ലാ വെള്ളിയാഴ്ചയും അദ്ദേഹം പ്രഭാഷണം നടത്തിയിരുന്നു. 2005ൽ നടന്ന ഒരു വാഹന അപകടത്തെ തുടർന്ന് വീൽചെയർ സ്ഥിരമായി ഉപയോഗിക്കേണ്ടി വന്നു അദ്ദേഹത്തിന്. 2015ൽ തെഹ്രീക്ക് ഈ ലബ്ബൈക് പാകിസ്താൻ എന്ന രാഷ്ട്രീയ സംഘടനക്ക് രൂപം നൽകി. ദൈവനിന്ദ നിയമത്തിനെതിരെ സംസാരിച്ച പഞ്ചാബ് ഗവർണർ സൽമാൻ തസീറിനെ,തെഹ്രീക്‌ ലബ്ബൈക് യാ റസൂലുല്ലാഹ് എന്ന സംഘടനയുടെ പ്രവർത്തകനായ മുംതാസ് ഖദ്റി കൊലപ്പെടുത്തുകയുണ്ടായി.അതിനെ തുടർന്ന് മുംതാസ് ഖദ്‌റിയെ കോടതി തൂക്കി കൊലയ്ക്ക് വിധിച്ചു. ഈ സംഭവത്തിന് ശേഷമാണ് പാകിസ്താനിൽ തെഹ്രീക്‌ എ ലബ്ബൈക് എന്ന സംഘടന ഉയർന്നുവന്നത്. ദൈവനിന്ദ നിയമത്തിന് വേണ്ടി പ്രവർത്തിക്കുന്ന ഇദ്ദേഹം "ദൈവനിന്ദാ പ്രവർത്തകൻ" എന്ന പേരിൽ അറിയപ്പെടുന്നു.
പുസ്തകങ്ങൾ
Some of his books include:
അവലംബം
വർഗ്ഗം:1966-ൽ ജനിച്ചവർ വർഗ്ഗം:ഇസ്ലാമിസ്റ്റുകൾ വർഗ്ഗം:പാകിസ്താൻകാരായ അംഗപരിമിതർ വർഗ്ഗം:2020-ൽ മരിച്ചവർ
കൗതുക പാർക്ക്
തൃശ്ശൂർ ജില്ലയിൽ ചാലക്കുടി പനമ്പിള്ളി സ്മാരക ഗവണ്മെന്റ് കോളേജിനു സമീപം സ്ഥിതിചെയ്യുന്ന ഒരു ജൈവവൈവിദ്ധ്യകേന്ദ്രമാണു് കൗതുക പാർക്ക്. പൈതൃകമായി ഭാഗം ലഭിച്ച 1.25 ഏക്കർ ഭൂമിയിൽ വർക്കി വെളിയത്ത് എന്ന വ്യക്തി ലാഭേച്ഛകളില്ലാതെ വികസിപ്പിച്ചെടുത്തതാണു് ഈ പഠനവിനോദസഞ്ചാരകേന്ദ്രം.
വിവിധ ഇനങ്ങളിലുള്ള വൃക്ഷങ്ങൾ, മൃഗങ്ങൾ, പക്ഷികൾ, ജലജീവികൾ തുടങ്ങിയവയാണു് പാർക്കിലെ മുഖ്യ ആകർഷണങ്ങൾ. പ്രത്യേക സമ്പ്രദായങ്ങളിലൂടെ വളർത്തിയെടുത്ത് വിചിത്രരൂപത്തിൽ കാണപ്പെടുന്ന 'ആകാശവൃക്ഷങ്ങൾ', പല ജാതികളിലും പെട്ട കോഴികൾ, വാത്തുകൾ, താറാവുകൾ തുടങ്ങിയവ ഇതിൽ പെടുന്നു.
കേരളത്തിൽ പുരാതനകാലം മുതൽക്കേ ഉപയോഗിച്ചു വന്നവയും എന്നാൽ ഇപ്പോൾ പ്രചാരം നശിച്ചതുമായ ഗൃഹ-കാർഷികോപകരണങ്ങളും ഇവിടത്തെ കാഴ്ച്ചവസ്തുക്കളാണു്.
വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
നരന്ത
ഇന്ത്യൻ ഉപദ്വീപിലും ശ്രീലങ്കയിലും കണ്ടുവരുന്ന വിറ്റേസീ (മുന്തിരി കുടുംബം) യിൽ പെട്ട പടർന്നു കയറുന്ന വലിയ വള്ളിയാണ് നരന്ത അല്ലെങ്കിൽ ചുണ്ണാമ്പുവള്ളി (Cissus latifolia). ഇലപൊഴിയും ഈർപ്പവനങ്ങളിലും അർധനിത്യഹരിതവനങ്ങളിലും സമതലങ്ങളിലും കാണപ്പെടുന്നു. കേരളത്തിൽ കോട്ടയം, കൊല്ലം, ആലപ്പുഴ, ഇടുക്കി, തൃശ്ശൂർ, കണ്ണൂർ എന്നീ ജില്ലകളിൽ കാണപ്പെടുന്നു. കട്ടിയുള്ള തണ്ടുകളും അറ്റത്ത് രണ്ടായി പിരിയുന്ന ചുരുൾവള്ളികളും ഉണ്ട്. ഏകാന്തരന്യാസത്തിൽ വിന്യസിച്ച ലഘുപത്രങ്ങൾ ദന്തുരമായതും ഹൃദയാകൃതിയിൽ അറ്റം കൂർത്തതുമാണ്.
പുറത്തേക്കുള്ള കണ്ണികൾ
വർഗ്ഗം:നീലിയാർകോട്ടത്തെ സസ്യജാലം
പന്തളം തെക്കേക്കര ഗ്രാമപഞ്ചായത്ത്
പത്തനംതിട്ട ജില്ലയിലെ അടൂർ താലൂക്കിൽ പന്തളം ബ്ളോക്കിലാണ് 19.39 ചതുരശ്രകിലോമീറ്റർ വിസ്തീർണ്ണമുള്ള പന്തളം തെക്കേക്കര ഗ്രാമപഞ്ചായത്ത് സ്ഥിതി ചെയ്യുന്നത്.
ഇവാൻ പാവ് ലോവ്
ഇവാൻ പാവ് ലോവ് 26 September [O.S. 14 September] 1849 – 27 February 1936) റഷ്യൻ ശരീരശാസ്ത്രജ്ഞനായിരുന്നു. അദ്ദേഹത്തിന്റെ ക്ലാസ്സിക്കൽ കണ്ടീഷനിങ്ങ് എന്നതിലുള്ള പരീക്ഷണങ്ങൾ അദ്ദേഹത്തെ പ്രശസ്തനാക്കി. ചെറുപ്രായത്തിൽതന്നെ പാവ് ലൊവ് ഗവേഷണതല്പരനായിരുന്നു. ഡി. ഐ. പിസാറെവ് ഐ എം സെചെനേവ് എന്നീ ധിഷണാശാലികളുടെ സ്വാധീനത്താൽ അദ്ദേഹം മതപരമായ ജോലിയുപേക്ഷിക്കുകയും ശാസ്ത്രത്തിനായി തന്റെ ജിവിതം ഉഴിഞ്ഞുവയ്ക്കാൻ തീരുമാനിക്കുകയും ചെയ്തു. 1870ൽ അദ്ദേഹം റഷ്യയിലെ സെന്റ് പീറ്റേഴ്സ് സർവകലാശാലയിൽ പ്രകൃതിശാസ്ത്രം പഠിക്കാൻ ചേർന്നു. അദ്ദേഹത്തിന്റെ അനേകം കണ്ടുപിടിത്തങ്ങളെ മാനിച്ച് 1904ൽ അദ്ദേഹത്തിന് ശരീരശാസ്ത്രത്തിനും വൈദ്യശാസ്ത്രത്തിനുമുള്ള നൊബൽ സമ്മാനം നൽകപ്പെട്ടു. അങ്ങനെ നൊബൽ സമ്മനം ലഭിച്ച ആദ്യ റഷ്യക്കാരനായി അദ്ദേഹം മാറി.
കൂടുതൽ വായനയ്ക്ക്
വർഗ്ഗം:കോപ്ലി മെഡൽ നേടിയവർ
ചോലച്ചടച്ചി
ചൊക്ലമരം എന്നും അറിയപ്പെടുന്ന ചോലച്ചടച്ചി 30 മീറ്റർ വരെ ഉയരം വയ്ക്കുന്ന ഒരു മരമാണ്. . പശ്ചിമഘട്ടത്തിൽ കാണുന്നു. വളരെ അപൂർവ്വമായ ഈ മരത്തെ മിസോറാമിൽ 70 വർഷത്തിനു ശേഷം വീണ്ടും കണ്ടെത്തിയത്രേ. 400 മുതൽ 1400 മീറ്റർ വരെ ഉയരമുള്ള നനവാർന്ന നിത്യഹരിതമരങ്ങളിൽ കണ്ടുവരുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:മാൽവേസീ
റാം ശങ്കർ അവാസ്തി
2015 ലെ കേന്ദ്ര സാഹിത്യ അക്കാദമി പുരസ്കാരം നേടിയ സംസ്കൃതം  എഴുത്തുകാരനാണ്റാം ശങ്കർ അവാസ്തി. വനദേവി (ഇതിഹാസം) എന്ന ഇതിഹാസ ഗ്രനഥത്തിനായിരുന്നു  പുരസ്കാരം.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വീർ ലോറിക് സ്റ്റോൺ
വടക്കേ ഇന്ത്യൻ സംസ്ഥാനമായ ഉത്തർപ്രദേശിലെ മാർകുണ്ടി കുന്നിൽ റോബർട്ട്സ്ഗഞ്ചിൽ നിന്ന് 5 കിലോമീറ്റർ അകലെയാണ് വീർ ലോറിക് സ്റ്റോൺ സ്ഥിതി ചെയ്യുന്നത്. വീർ ലോറിക് സ്റ്റോൺ, ഹിന്ദിയിൽ വീർ ലോറിക് പത്തർ (ഇംഗ്ലീഷ് വീർ;ബ്രേവ്, പത്തർ;കല്ല്) എന്നും അറിയപ്പെടുന്നു. പ്രാദേശിക നാടോടിക്കഥയായ ‘ലോറിക്കി’ലെ പ്രധാന കഥാപാത്രങ്ങളായ ലോറിക്കിന്റെയും മഞ്ജരിയുടെയും സ്നേഹത്തിന്റെയും ധീരതയുടെയും പ്രതീകമാണിത്. നാടോടി കഥ അനുസരിച്ച്, യാദവ് വീർ ലോറിക് തന്റെ യഥാർത്ഥ പ്രണയത്തിന്റെ തെളിവായി തന്റെ വാൾ ഉപയോഗിച്ച് ഒറ്റയടിക്ക് ഈ കല്ല് മുറിച്ചു. പ്രാദേശിക നാടോടി ഗായകർ ആലപിച്ച നിരവധി നാടൻ പാട്ടുകൾ ലോറിക്കിയെ അടിസ്ഥാനമാക്കിയുള്ളതാണ്. ഹിന്ദുക്കളുടെ ഉത്സവമായ ഗോവർദ്ധൻ പൂജ എല്ലാ വർഷവും ഇവിടെ ആഘോഷിക്കുന്നു.
കഥ
അഞ്ചാം നൂറ്റാണ്ടിൽ സോൻ നദിക്കരയിൽ (ഇപ്പോൾ സോൻഭദ്ര ജില്ലയിൽ സ്ഥിതി ചെയ്യുന്നു) അഗോരി എന്നൊരു സംസ്ഥാനം ഉണ്ടായിരുന്നു. സംസ്ഥാനം ഭരിക്കുന്ന രാജാവായിരുന്ന മൊലഗത്ത് വളരെ നല്ല രാജാവായിരുന്നിട്ടും, മെഹ്‌റ എന്ന യാദവനോട് അസൂയപ്പെട്ടു. ഒരു ദിവസം മൊലഗത്ത് രാജാവ് മെഹ്‌റയെ ഒരു ചൂതാട്ട മത്സരത്തിന് ക്ഷണിച്ചു. ചൂതാട്ട ഗെയിമിലെ വിജയി സംസ്ഥാനം ഭരിക്കും എന്നായിരുന്നു നിർദ്ദേശം. രാജാവിന്റെ നിർദ്ദേശം മെഹ്‌റ അംഗീകരിക്കുകയും അവർ ചൂതാട്ടം ആരംഭിക്കുകയും ചെയ്തു. രാജാവിന് എല്ലാം നഷ്ടപ്പെട്ടു. തന്റെ രാജ്യം വിട്ടുപോകേണ്ടിവന്നു. രാജാവിന്റെ ദയനീയാവസ്ഥ കണ്ട ബ്രഹ്മദേവൻ വേഷംമാറി സന്യാസിയായി വന്ന് കുറച്ച് നാണയങ്ങൾ നൽകി. ആ നാണയങ്ങൾ ഉപയോഗിച്ച് കളിച്ചാൽ തന്റെ ഭരണം തിരിച്ചുവരുമെന്ന് ഉറപ്പുനൽകി. രാജാവ് അനുസരിച്ചു, വിജയിച്ചു. മെഹ്‌റ ആറ് തവണ തോറ്റു, ഗർഭിണിയായ ഭാര്യയടക്കം എല്ലാം ചൂതാട്ടം നടത്തി. ഏഴാം പ്രാവശ്യം ഭാര്യയുടെ ഗർഭപാത്രവും നഷ്ടപ്പെട്ടു. എന്നാൽ രാജാവ് മെഹ്‌റയോട് ഔദാര്യം കാണിക്കുന്നതായി തോന്നി. വരാനിരിക്കുന്ന കുഞ്ഞ് ആൺകുട്ടിയാണെങ്കിൽ കുതിരാലയത്തിൽ ജോലി ചെയ്യുമെന്നും പെൺകുട്ടിയാണെങ്കിൽ രാജ്ഞിയുടെ സേവനത്തിൽ നിയമിക്കുമെന്നും അദ്ദേഹം പറഞ്ഞു.
മെഹ്‌റയുടെ ഏഴാമത്തെ കുട്ടി ഒരു പെൺകുട്ടിയായി ജനിച്ചു. അതിന് മഞ്ജരി എന്ന് പേരിട്ടു. ഇത് കണ്ടെത്തിയ രാജാവ് മഞ്ജരിയെ തന്റെ അടുക്കൽ കൊണ്ടുവരാൻ പടയാളികളെ അയച്ചു. എന്നാൽ മഞ്ജരിയുടെ അമ്മ മകളെ പിരിയാൻ തയ്യാറായില്ല. പകരം, മഞ്ജരിയെ കൂടെ കൊണ്ടുപോകണമെങ്കിൽ മഞ്ജരിയുടെ ഭർത്താവിനെ കൊല്ലേണ്ടിവരുമെന്ന് അവൾ രാജാവിന് സന്ദേശം അയച്ചു.
അതിനാൽ, മഞ്ജരിക്ക് വിവാഹശേഷം രാജാവിനെ തോൽപ്പിക്കാൻ കഴിയുന്ന ഒരു കമിതാവിനെ കണ്ടെത്താൻ മഞ്ജരിയുടെ മാതാപിതാക്കൾ ആകാംക്ഷയിലായിരുന്നു. ബാലിയ എന്ന് പേരുള്ള സ്ഥലത്തേക്ക് പോകാൻ മഞ്ജരി മാതാപിതാക്കളോട് ആവശ്യപ്പെട്ടു. അവിടെ യാദവ് വീർ ലോറിക് എന്ന ചെറുപ്പക്കാരനെ കണ്ടെത്താൻ ആവശ്യപ്പെട്ടു. അവൻ മുൻ ജന്മത്തിൽ അവളുടെ കാമുകനായിരുന്നു. കൂടാതെ രാജാവിനെ പരാജയപ്പെടുത്താനും കഴിവുള്ളവനായിരുന്നു.
മഞ്ജരിയുടെ പിതാവ് ലോറിക്കിനെ കണ്ടുമുട്ടി വിവാഹം നിശ്ചയിച്ചു. മഞ്ജരിയെ വിവാഹം കഴിക്കാൻ ലോറിക്ക് അരലക്ഷത്തോളം ആളുകളുമായി വിവാഹത്തിന് വരുന്നു. അവർ നദീതീരത്ത് എത്തിയപ്പോൾ, ലോറിക്കിനോട് യുദ്ധം ചെയ്യാനും മഞ്ജരിയെ പിടിച്ചെടുക്കാനും രാജാവ് തന്റെ സൈന്യത്തെ അയച്ചു. ലോറിക്ക് യുദ്ധത്തിൽ പരാജയപ്പെട്ടതായി തോന്നി. ഒരു അസാധാരണ പെൺകുട്ടിയായ മഞ്ജരി വീർ ലോറിക്കിന്റെ അടുത്ത് ചെന്ന് അഗോരി കോട്ടയ്ക്ക് സമീപം ഗോതാനി എന്നൊരു ഗ്രാമമുണ്ടെന്ന് അവനോട് പറയുന്നു. ആ ഗ്രാമത്തിൽ ഒരു ശിവക്ഷേത്രമുണ്ടെന്നും അവിടെ ചെന്ന് ദൈവത്തോട് പ്രാർത്ഥിച്ചാൽ വിജയം തനിക്കായിരിക്കുമെന്നും അവൾ അവനോട് പറയുന്നു.
ലോറിക് മഞ്ജരി പറഞ്ഞതുപോലെ ചെയ്യുകയും യുദ്ധത്തിൽ വിജയിക്കുകയും ചെയ്യുന്നു, അങ്ങനെ ഇരുവരും പരസ്പരം വിവാഹം കഴിച്ചു. ഗ്രാമത്തിന്റെ ഉമ്മറപ്പടിയിൽ നിന്ന് പുറപ്പെടുന്നതിന് മുമ്പ്, മഞ്ജരി ലോറിക്കിനോട് ഒരു മഹത്തായ കാര്യം ചെയ്യാൻ പറയുന്നു. അതിലൂടെ ആളുകൾ തങ്ങൾ എത്രത്തോളം പരസ്പരം സ്നേഹിച്ചിരുന്നുവെന്ന് ഓർക്കുന്നു. യഥാർത്ഥ പ്രണയത്തിന്റെ പ്രതീകമായി മാറാൻ എന്താണ് ചെയ്യേണ്ടതെന്നും പ്രണയ ജോഡികളൊന്നും ഇവിടെ നിന്ന് നിരാശരായി മടങ്ങില്ലെന്നും വീർ ലോറിക് മഞ്ജരിയോട് പറഞ്ഞു. മഞ്ജരി, ഒരു കല്ല് ചൂണ്ടി, രാജാവിനെ കൊല്ലാൻ ഉപയോഗിച്ച അതേ വാളുകൊണ്ട് കല്ല് മുറിക്കാൻ ലോറിക്കിനോട് ആവശ്യപ്പെട്ടു. ലോറിക്കും അതുതന്നെ ചെയ്തു. കല്ല് രണ്ട് കഷണങ്ങളായി മുറിഞ്ഞു. ശിഥിലമായ ഒരു പാറയിൽ നിന്ന് മഞ്ജരി തന്റെ തലയിൽ വെണ്ണീർ പുരട്ടുകയും വീർ ലോറിക് കല്ല് യഥാർത്ഥ പ്രണയത്തിന്റെ അടയാളമായി അവിടെ നിർത്തുകയും ചെയ്തു.
പ്രാധാന്യം
ഗോവർദ്ധൻ പൂജയുടെ സമയത്ത്, വീർ ലോറിക്, മഞ്ജരി എന്നിവരെപ്പോലെ നിത്യസ്നേഹത്തിനായി പ്രാർത്ഥിക്കാൻ നിരവധി ദമ്പതികൾ ഇവിടെയെത്തുന്നു.
വീർ ലോറിക് സ്റ്റോൺ
വീർ ലോറിക് സ്റ്റോൺ, ഹിന്ദിയിൽ വീർ ലോറിക് പത്തർ (ഇംഗ്ലീഷ് വീർ; ബ്രേവ്, പത്തർ; കല്ല്) എന്നും അറിയപ്പെടുന്നു, വടക്കേ ഇന്ത്യൻ സംസ്ഥാനമായ ഉത്തർപ്രദേശിലെ മാർകുണ്ടി കുന്നിൽ റോബർട്ട്സ്ഗഞ്ചിൽ നിന്ന് 5 കിലോമീറ്റർ അകലെയാണ് വീർ ലോറിക് സ്റ്റോൺ സ്ഥിതി ചെയ്യുന്നത്. പ്രാദേശിക നാടോടിക്കഥയായ 'ലോറിക്കി'യിലെ പ്രധാന കഥാപാത്രങ്ങളായ ലോറിക്കിന്റെയും മഞ്ജരിയുടെയും സ്നേഹത്തിന്റെയും ധീരതയുടെയും പ്രതീകമാണിത്. നാടോടി കഥ അനുസരിച്ച്, യാദവ് വീർ ലോറിക് ഈ കല്ല് തന്റെ വാൾ ഉപയോഗിച്ച് ഒറ്റയടിക്ക് വെട്ടി, തന്റെ യഥാർത്ഥ പ്രണയത്തിന്റെ തെളിവായി. പ്രാദേശിക നാടോടി ഗായകർ ആലപിച്ച നിരവധി നാടൻ പാട്ടുകൾ ലോറിക്കിയെ അടിസ്ഥാനമാക്കിയുള്ളതാണ്. ഹിന്ദുക്കളുടെ ഉത്സവമായ ഗോവർദ്ധൻ പൂജ എല്ലാ വർഷവും ഇവിടെ ആഘോഷിക്കുന്നു.
അവലംബം
വർഗ്ഗം:ഇന്ത്യൻ ഫോൿലോർ
വംഗ ഗീത വിശ്വനാഥ്
ഒരു ഇന്ത്യൻ രാഷ്ട്രീയക്കാരിയാണ് വംഗ ഗീത വിശ്വനാഥ് (ജനനം: 1 മാർച്ച് 1964). വൈഎസ്ആർ കോൺഗ്രസ് പാർട്ടി അംഗമായി ആന്ധ്രാപ്രദേശിലെ കാക്കിനടയിൽ നിന്ന് ലോക്സഭയിലേക്ക് തിരഞ്ഞെടുക്കപ്പെട്ടു. ഇന്ത്യയുടെ പാർലമെന്റിന്റെ ഉപരിസഭ ആയ രാജ്യസഭയിൽ ആന്ധ്രാപ്രദേശിനെ പ്രതിനിധീകരിച്ച് തെലുങ്കുദേശം പാർട്ടിയെ പ്രതിനിധീകരിച്ച് നേരത്തെ പാർലമെന്റ് അംഗമായിരുന്നു. .
പരാമർശങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1964-ൽ ജനിച്ചവർ വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ വർഗ്ഗം:തെലുഗുദേശം നേതാക്കൾ വർഗ്ഗം:ആന്ധ്രാപ്രദേശിൽ നിന്നും രാജ്യസഭയിൽ അംഗമായവർ വർഗ്ഗം:മാർച്ച് 1-ന് ജനിച്ചവർ വർഗ്ഗം:1961-ൽ ജനിച്ചവർ വർഗ്ഗം:ആന്ധ്രാപ്രദേശിൽ നിന്നുള്ള ലോക്‌സഭാംഗങ്ങൾ വർഗ്ഗം:പതിനേഴാം ലോകസഭയിലെ ആന്ധ്രപ്രദേശിൽ നിന്നുള്ള അംഗങ്ങൾ
പട്ടുതാളി (Litsea floribunda)
പശ്ചിമഘട്ടതദ്ദേശവാസിയായ ഒരു ചെറുമരമാണ് പട്ടുതാളി. . 10 മീറ്റർ വരെ ഉയരം വയ്ക്കുന്ന ഈ മരം 300 മീറ്ററിനും 1800മ മീറ്ററിനും ഇടയിലുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
എന്റോപ്റ്റിക് ഫിനോമിന
ഉറവിടം കണ്ണിനുള്ളിൽ തന്നെയായ ഒരുതരം ദൃശ്യ പ്രതിഭാസങ്ങളാണ് എന്റോപ്റ്റിക് ഫിനോമിന എന്ന് അറിയപ്പെടുന്നത്. ഹെൽംഹോൾട്ട്സിന്റെ വാക്കുകളിൽ: "അനുയോജ്യമായ സാഹചര്യങ്ങളിൽ കണ്ണിൽ വീഴുന്ന പ്രകാശം കണ്ണിനുള്ളിൽ തന്നെ ചില വസ്തുക്കളെ ദൃശ്യമാക്കും. ഈ ധാരണകളെ എൻടോപ്റ്റിക്കൽ എന്ന് വിളിക്കുന്നു."
അവലോകനം
റെറ്റിനയിൽ പതിയുന്ന എന്റോപ്റ്റിക് ചിത്രങ്ങൾക്ക് ഭൌതിക അടിസ്ഥാനമുണ്ട്. വിഷ്വൽ സിസ്റ്റം മൂലം ഉണ്ടാകുന്നതിനാൽ അവ ഒപ്റ്റിക്കൽ ഇല്ല്യൂഷനുകളിൽ നിന്ന് വ്യത്യസ്തമാണ്. എന്റോപ്റ്റിക് ഇമേജുകൾ നിരീക്ഷകന്റെ സ്വന്തം കണ്ണിലെ പ്രതിഭാസങ്ങളാൽ സംഭവിക്കുന്നതിനാൽ ഒരു നിരീക്ഷകന് ഇതിനെക്കുറിച്ചുള്ള കാഴ്ചപ്പാട് മറ്റുള്ളവരുമായി പങ്കിടാൻ കഴിയില്ല.
ഉദാഹരണങ്ങൾ
എന്റോപ്റ്റിക്കൽ ഇഫക്റ്റുകളുടെ ചില ഉദാഹരണങ്ങളിൽ ഇവ ഉൾപ്പെടുന്നു: പകരം=Floaters against a blue sky with cloud.|ലഘുചിത്രം|ഫ്ലോട്ടേഴ്സ് ചിത്രീകരണം പകരം=First person view of a Purkinje Tree while sitting in a slit lamp/biomicroscope|ലഘുചിത്രം|പുർകിഞ്ചെ ട്രീ ചിത്രീകരണം
പുറം കണ്ണികൾ
വർഗ്ഗം:പ്രകാശത്തിന്റെ പ്രതിഭാസം വർഗ്ഗം:കാഴ്ച വർഗ്ഗം:നേത്രവിജ്ഞാനം
ഫ്രീഡം ഓഫ് ചോയിസ്
തിരഞ്ഞെടുക്കാനുള്ള സ്വാതന്ത്ര്യം അഥവാ ഫ്രീഡം ഓഫ് ചോയ്‌സ് എന്നത്, ബാഹ്യ കക്ഷികളുടെ നിയന്ത്രണങ്ങളില്ലാതെ, ലഭ്യമായ രണ്ട് ഓപ്ഷനുകളിൽ നിന്നെങ്കിലും തിരഞ്ഞെടുത്ത ഒരു പ്രവൃത്തി നിർവഹിക്കാനുള്ള ഒരു വ്യക്തിയുടെ അവസരത്തെയും സ്വാതന്ത്ര്യത്തെയും സൂചിപ്പിക്കുന്നു.
രാഷ്ട്രീയം
രാഷ്ട്രീയപരമായി ഫ്രീഡം ഓഫ് ചോയിസ് എന്നത് നിരവധി വിവാദങ്ങൾക്കും ആശയക്കുഴപ്പങ്ങൾക്കും വഴിതെളിച്ചിട്ടുണ്ട്. ഉദാഹരണത്തിന്, അബോർഷനെ കുറിച്ചുള്ള ചർച്ചകളിൽ 'സ്വാതന്ത്ര്യം' എന്ന പദം ഗർഭധാരണവുമായി മുമ്പോട്ട് പോകണോ വേണ്ടയോ എന്ന് തീരുമാനിക്കാൻ ഒരു സ്ത്രീക്ക് അവകാശമുണ്ട് എന്ന വാദമാണ്. ദയാവധം, കുത്തിവയ്പ്പ്, ഗർഭനിരോധനം, സ്വവർഗ വിവാഹം തുടങ്ങിയ വിഷയങ്ങളും ഈ സംജ്ഞയുടെ അടിസ്ഥാനത്തിൽ ചർച്ചചെയ്യാറുണ്ട്.
സാമ്പത്തിക ശാസ്ത്രം
സൂക്ഷ്മ സാമ്പത്തിക ശാസ്ത്രത്തിൽ  തിരഞ്ഞെടുക്കാനുള്ള സ്വാതന്ത്ര്യം എന്നാൽ  സാമ്പത്തിക ഇടപാടുകളുടെ  സ്വാതന്ത്ര്യമാണ്. ലഭ്യമായ ചരക്കുകൾ, സേവനങ്ങൾ അല്ലെങ്കിൽ ആസ്തികൾ പോലുള്ളവ അവർക്ക് ഉചിതമെന്ന് തോന്നുന്ന രീതിയിൽ വിനിയോഗിക്കാനുള്ള സ്വാതന്ത്ര്യം.ലഭ്യമായ, താല്പര്യമുള്ള  തൊഴിലിൽ ഏർപ്പെടാനുള്ള സ്വാതന്ത്ര്യവും ഇതിൽ ഉൾപ്പെടുന്നു. എന്നിരുന്നാലും, തിരഞ്ഞെടുക്കാനുള്ള സാമ്പത്തിക സ്വാതന്ത്ര്യം ആത്യന്തികമായി വിപണി മത്സരത്തെ ആശ്രയിച്ചിരിക്കുന്നു, കാരണം വാങ്ങുന്നവരുടെ ലഭ്യമായ ഓപ്ഷനുകൾ സാധാരണയായി വിൽപ്പനക്കാർ നിയന്ത്രിക്കുന്ന വിവിധ ഘടകങ്ങളുടെ ഫലമാണ്, അതായത് ഉൽപ്പന്നത്തിന്റെയോ സേവനത്തിന്റെയോ മൊത്തത്തിലുള്ള ഗുണനിലവാരവും പരസ്യവും. ഒരു കുത്തക നിലനിൽക്കുന്ന സാഹചര്യത്തിൽ, ഉപഭോക്താവിന് മറ്റൊരു നിർമ്മാതാവിൽ നിന്ന് വാങ്ങാൻ തിരഞ്ഞെടുക്കാനുള്ള സ്വാതന്ത്ര്യമില്ല.
അവലംബം
വർഗ്ഗം:അവകാശങ്ങൾ
രാംദറശ് മിശ്ര
2015 ലെ കേന്ദ്ര സാഹിത്യ അക്കാദമി പുരസ്കാരം നേടിയ ഹിന്ദി  കവിയാണ്രാംദറശ് മിശ്ര. ആഗ് കി ഹൻസി(കവിത) എന്ന കാവ്യ സമാഹാരത്തിനായിരുന്നു  പുരസ്കാരം.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
പാറത്തവള
പശ്ചിമ ഘട്ടത്തിലെ ഒരു തദ്ദേശീയ തവളയാണ് മലബാർ വാർട്ട് ഫ്രോഗ്  അഥവാ പാറത്തവള. ഇത് Reddish burrowing frog, Rufescent burrowing frog, ചെങ്കൽ ചിലപ്പൻ എന്നീ പേരുകളിലും അറിയപ്പെടുന്നു. . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്. ഏകദേശം നാലു സെന്റിമീറ്റർ മാത്രം വലിപ്പം ഉണ്ടാകുന്ന ഇവയ്ക് ഇരുണ്ട തവിട്ടുനിറവും ചെങ്കല്ലിന്റെ നിറവുമാണുണ്ടാവുക.
പശ്ചിമഘട്ടത്തിലെ മിക്ക പ്രദേശങ്ങളിലും ഇവയെ കാണാൻ കഴിയും ചെങ്കൽ കുന്നുകളിലും പാറക്കെട്ടുകളിലുണ് ഇവ സാധാരണ കാണപ്പെടുന്നത്. ജൂൺമുതൽ ഒക്ടോബർ വരെയൂള്ള മാസങ്ങളിലാണ് കൂടുതൽ കാണപ്പെടുന്നത്. മറ്റു സമയങ്ങളിൽ ഇവ നനഞ്ഞ മണ്ണിനടിയിലും കാട്ടുപൊന്തയ്ക്കിടയിലും ഉറക്കമായിരിക്കും. മഴക്കാലത്തുണ്ടാകുന്ന ചെറിയ വെള്ള കെട്ടുകളിലാണ് മുട്ടയിടുക. പാറ പൊട്ടിക്കലും കുന്നുകൾ നിരത്തലും മൂലം ഇവയുടെ എണ്ണം ക്രമാതീതമായി കുറഞ്ഞ് വരുകയാണ്. ഇത് സക്കെരാന ജനുസ്സിൽ ഉൾപ്പെടുന്നു. .
പുറത്തേക്കുള്ള കണ്ണികൾ
വർഗ്ഗം:സക്കെരാന വർഗ്ഗം:ഇന്ത്യയിലെ തവളകൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ
കുലദൈവം (ചലച്ചിത്രം)
1956-ൽ പുറത്തിറങ്ങിയ തമിഴ് ചലച്ചിത്രമാണ് കുലദൈവം. ഈ ചിത്രം കൃഷ്ണൻ-പഞ്ചു സംവിധാനം ചെയ്തിരുക്കുന്നു. 1956-ലെ മികച്ച ചലച്ചിത്രത്തിനുള്ള പുരസ്കാരം കുലദൈവത്തിന് ലഭിച്ചുണ്ട്. . ബാബി എന്ന പേരിൽ ഹിന്ദിയിൽ ഈ ചിത്രം പുറത്തിറങ്ങിയിട്ടുണ്ട്.
ഗാനങ്ങൾ
ഭാരതിയാർ, ഭാരതിദാസൻ, പട്ടുക്കോട്ട കല്യാണസുന്ദരം എന്നിവർ ചിത്രത്തിലെ ഗാനങ്ങൾ രചിച്ചിരിക്കുന്നു.
അവലംബം
വർഗ്ഗം:1956-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
മാസ്റ്റൈറ്റിസ്
സ്തനത്തിന്റെയോ അകിടിന്റെയോ വീക്കം ആണ് മാസ്റ്റൈറ്റിസ്, ഇത് സാധാരണയായി മുലയൂട്ടലുമായി ബന്ധപ്പെട്ടിരിക്കുന്നു. രോഗലക്ഷണങ്ങളിൽ സാധാരണയായി പ്രാദേശിക വേദനയും ചുവപ്പും ഉൾപ്പെടുന്നു. പലപ്പോഴും അനുബന്ധ പനിയും പൊതുവായ വേദനയും ഉണ്ട്. ആരംഭം സാധാരണയായി വളരെ വേഗത്തിലാണ്, സാധാരണയായി ഡെലിവറി കഴിഞ്ഞ് ആദ്യത്തെ കുറച്ച് മാസങ്ങൾക്കുള്ളിൽ ഇത് സംഭവിക്കുന്നു. സങ്കീർണതകളിൽ കുരു രൂപീകരണം ഉൾപ്പെടാം.
മോശം ലാച്ച്, മുലക്കണ്ണു പൊട്ടൽ, ബ്രെസ്റ്റ് പമ്പിന്റെ ഉപയോഗം, മുലകുടി നിർത്തൽ എന്നിവ അപകട ഘടകങ്ങളിൽ ഉൾപ്പെടുന്നു. സാധാരണയായി ഉൾപ്പെടുന്ന ബാക്ടീരിയകൾ സ്റ്റാഫൈലോകോക്കസ്, സ്ട്രെപ്റ്റോകോക്കി എന്നിവയാണ്. രോഗനിർണയം സാധാരണയായി രോഗലക്ഷണങ്ങളെ അടിസ്ഥാനമാക്കിയുള്ളതാണ്. സാധ്യതയുള്ള കുരു കണ്ടെത്തുന്നതിന് അൾട്രാസൗണ്ട് ഉപയോഗപ്രദമാകും.
ശരിയായ മുലയൂട്ടൽ വിദ്യകളിലൂടെയാണ് പ്രതിരോധം. അണുബാധ ഉണ്ടാകുമ്പോൾ, സെഫാലെക്സിൻ പോലുള്ള ആൻറിബയോട്ടിക്കുകൾ നിർദ്ദേശിക്കപ്പെടാം. മുലയൂട്ടൽ സാധാരണയായി തുടരണം, കാരണം മുലപ്പാൽ ശൂന്യമാക്കുന്നത് രോഗശാന്തിക്ക് പ്രധാനമാണ്. പ്രോബയോട്ടിക്‌സിൽ നിന്നുള്ള പ്രയോജനങ്ങളെ താൽക്കാലിക തെളിവുകൾ പിന്തുണയ്ക്കുന്നു. മുലയൂട്ടുന്ന സ്ത്രീകളിൽ ഏകദേശം 10% പേരിൽ രോഗം ബാധിക്കുന്നു.
തരങ്ങൾ
മുലയൂട്ടുന്ന അമ്മമാരിൽ ഇത് സംഭവിക്കുമ്പോൾ, ഇത് പ്യൂർപെറൽ മാസ്റ്റിറ്റിസ്, ലാക്റ്റേഷൻ മാസ്റ്റിറ്റിസ് അല്ലെങ്കിൽ ലാക്റ്റേഷണൽ മാസ്റ്റിറ്റിസ് എന്നാണ് അറിയപ്പെടുന്നത്. മുലയൂട്ടാത്ത സ്ത്രീകളിൽ ഇത് സംഭവിക്കുമ്പോൾ അത് നോൺ-പ്രസവ് അല്ലെങ്കിൽ നോൺ ലാക്റ്റേഷണൽ എന്ന് അറിയപ്പെടുന്നു. മാസ്റ്റിറ്റിസ്, അപൂർവ സന്ദർഭങ്ങളിൽ, പുരുഷന്മാരിലും സംഭവിക്കാം. കോശജ്വലന സ്തനാർബുദത്തിന് മാസ്റ്റിറ്റിസിന് സമാനമായ ലക്ഷണങ്ങളുണ്ട് എന്നതിനാൽ ഇത് പ്രധാനമാണ്.
ഗർഭധാരണവുമായി ബന്ധപ്പെട്ട
ലഘുചിത്രം| പ്യൂർപെറൽ മാസ്റ്റിറ്റിസിന്റെ അൾട്രാസൗണ്ട് ചിത്രം ഗർഭധാരണം, അല്ലെങ്കിൽ മുലയൂട്ടൽ എന്നിവയുമായി ബന്ധപ്പെട്ട് സ്തനത്തിന്റെ വീക്കം ആണ് പ്യൂർപെറൽ മാസ്റ്റിറ്റിസ്. സ്തനത്തിന്റെ പിരിമുറുക്കവും ഞെരുക്കവും ആണ് ഏറ്റവും പ്രധാനമായ ലക്ഷണം എന്നതിനാൽ, ഇത് പാലിന്റെ നാളികൾ അടഞ്ഞതോ പാൽ അധികമോ ആയതു കൊണ്ടോ സംഭവിക്കുന്നതായി കരുതപ്പെടുന്നു. ഇത് താരതമ്യേന സാധാരണമാണ്; 5-33% വരെ ആളുകളെ ഇത് ബാധിക്കുന്നതായി കണക്കാക്കുന്നു. എന്നിരുന്നാലും, മുലയൂട്ടുന്ന അമ്മമാരിൽ 0.4-0.5% പേർക്ക് മാത്രമേ കുരു ഉണ്ടാകൂ.
ചില മുൻകരുതൽ ഘടകങ്ങൾ അറിയാമെങ്കിലും അവയുടെ പ്രവചന മൂല്യം വളരെ കുറവാണ്. ശരിയായ മുലയൂട്ടൽ സാങ്കേതികത, ഇടയ്ക്കിടെയുള്ള മുലയൂട്ടൽ, സമ്മർദ്ദം ഒഴിവാക്കൽ എന്നിവ സ്വാധീനിക്കാവുന്ന ഏറ്റവും പ്രധാനപ്പെട്ട ഘടകങ്ങളാണെന്ന് തോന്നുന്നു.
മാസ്റ്റിറ്റിസിന്റെ നേരിയ കേസുകൾ പലപ്പോഴും ബ്രെസ്റ്റ് എൻഗോർമെന്റ് എന്ന് വിളിക്കപ്പെടുന്നു; വേർതിരിവ് ഓവർലാപ്പുചെയ്യുന്നതും ഒരുപക്ഷേ ഏകപക്ഷീയവും അല്ലെങ്കിൽ പ്രാദേശിക വ്യതിയാനങ്ങൾക്ക് വിധേയവുമാണ്.
ഗർഭധാരണവുമായി ബന്ധപ്പെടാത്തവ
നോൺപ്യൂർപെറൽ മാസ്റ്റിറ്റിസ് എന്ന പദം ഗർഭധാരണത്തിനും മുലയൂട്ടലിനും ആയി ബന്ധമില്ലാത്ത സ്തനത്തിന്റെ കോശജ്വലന ലീഷ്യൻ വിവരിക്കുന്നു. ഈ ലേഖനത്തിൽ മാസ്റ്റിറ്റിസിന്റെ വിവരണവും വിവിധതരം സസ്തനഗ്രന്ഥങ്ങളുടെ വിവരണവും ഉൾപ്പെടുന്നു. ഡെർമറ്റൈറ്റിസ്, ഫോളിക്യുലൈറ്റിസ് തുടങ്ങിയ ചർമ്മ സംബന്ധമായ അവസ്ഥകൾ ഒരു പ്രത്യേക വസ്തുവാണ്.
നോൺ-പ്യൂർപെറൽ മാസ്റ്റിറ്റിസിന്റെ പേരുകൾ സ്ഥിരമായി ഉപയോഗിക്കുന്നില്ല, ഇതിൽ മാസ്റ്റിറ്റിസ്, സബറിയോളാർ കുരു, ഡക്റ്റ് എക്‌റ്റാസിയ, പെരിഡക്റ്റൽ വീക്കം, സുസ്ക രോഗം എന്നിവയും മറ്റുള്ളവയും ഉൾപ്പെടുന്നു.
നോൺ-ലാക്റ്റേഷണൽ മാസ്റ്റിറ്റിസിന്റെ ഒരു രൂപമാണ് പെരിഡക്റ്റൽ മാസ്റ്റിറ്റിസ്, ഇത് സബറിയോളാർ നാളങ്ങളുടെ വീക്കം ആണ്. പെരിഡക്റ്റൽ മാസ്റ്റിറ്റിസിന്റെ കാരണം നിലവിൽ അജ്ഞാതമാണെങ്കിലും, പുകവലിയുമായി ബന്ധപ്പെട്ടിരിക്കാമെന്ന് പ്രവചിക്കപ്പെടുന്നു. ഈ അവസ്ഥ പ്രധാനമായും യുവതികളിലാണ് കാണപ്പെടുന്നതെങ്കിലും പുരുഷന്മാരിലും കാണാവുന്നതാണ്.
അടയാളങ്ങളും ലക്ഷണങ്ങളും
ലഘുചിത്രം| സ്തനത്തിന്റെ അടിഭാഗത്ത് പ്രാദേശികവൽക്കരിച്ച മാസ്റ്റിറ്റിസ്. ലാക്റ്റേഷൻ മാസ്റ്റിറ്റിസ് സാധാരണയായി ഒരു സ്തനത്തെ മാത്രമേ ബാധിക്കുകയുള്ളൂ, രോഗലക്ഷണങ്ങൾ വേഗത്തിൽ വികസിക്കും. പ്രാരംഭ ഘട്ടം, പഴുപ്പ് രൂപപ്പെടുന്ന ഘട്ടം, പുനഃസ്ഥാപന ഘട്ടം എന്നിങ്ങനെഇത് മൂന്ന് ഘട്ടങ്ങളായി വികസിക്കുന്നു. അടയാളങ്ങളും ലക്ഷണങ്ങളും സാധാരണയായി പെട്ടെന്ന് പ്രത്യക്ഷപ്പെടുന്നു, അവയിൽ ഇവ ഉൾപ്പെടുന്നു:
ചില സ്ത്രീകൾക്ക് ഇൻഫ്ലുവൻസ പോലുള്ള ലക്ഷണങ്ങൾ അനുഭവപ്പെടാം:
രോഗലക്ഷണങ്ങൽ രോഗി തിരിച്ചറിഞ്ഞാലുടൻ ഒരു ആരോഗ്യ പരിരക്ഷാ ദാതാവിനെ ബന്ധപ്പെടണം. മിക്ക സ്ത്രീകളും ആദ്യം ഫ്ലൂ പോലുള്ള ലക്ഷണങ്ങൾ അനുഭവിക്കുന്നു, തൊട്ടുപിന്നാലെ അവർ സ്തനത്തിൽ വല്ലാത്ത ചുവന്ന ഭാഗം കണ്ടേക്കാം. കൂടാതെ, മുലക്കണ്ണുകളിൽ നിന്ന് അസാധാരണമായ സ്രവങ്ങൾ ശ്രദ്ധയിൽപ്പെട്ടാൽ, സ്തന വേദന ഓരോ ദിവസവും പ്രവർത്തിക്കാൻ ബുദ്ധിമുട്ട് ഉണ്ടാക്കുന്നുവെങ്കിൽ, അല്ലെങ്കിൽ അവർക്ക് നീണ്ടുനിൽക്കുന്ന, വിശദീകരിക്കാനാകാത്ത സ്തന വേദന ഉണ്ടെങ്കിൽ, സ്ത്രീകൾ വൈദ്യസഹായം തേടണം.
കാരണങ്ങൾ
1980-കൾ മുതൽ, മാസ്റ്റിറ്റിസ് പലപ്പോഴും പകർച്ചവ്യാധിയല്ലാത്തതും സാംക്രമികവുമായ ഉപഗ്രൂപ്പുകളായി തിരിച്ചിട്ടുണ്ട്. എന്നിരുന്നാലും, ഈ വിധത്തിൽ വിഭജനം നടത്തുന്നത് പ്രായോഗികമല്ലെന്ന് സമീപകാല ഗവേഷണങ്ങൾ സൂചിപ്പിക്കുന്നു. മുലപ്പാലിലെ രോഗകാരികളായ ബാക്ടീരിയകളുടെ തരങ്ങളും അളവുകളും രോഗലക്ഷണങ്ങളുടെ തീവ്രതയുമായി ബന്ധപ്പെട്ടിട്ടില്ലെന്ന് തെളിയിക്കപ്പെട്ടിട്ടുണ്ട്. കൂടാതെ, Kvist et al. ന്റെ പഠനത്തിൽ മാസ്റ്റിറ്റിസ് ഉള്ള 15% സ്ത്രീകൾക്ക് മാത്രമേ ആൻറിബയോട്ടിക്കുകൾ നൽകിയിട്ടുള്ളൂവെങ്കിലും, എല്ലാവരും സുഖം പ്രാപിച്ചു, കുറച്ച് പേർക്ക് ആവർത്തിച്ചുള്ള ലക്ഷണങ്ങൾ ഉണ്ടായിരുന്നു. മുലപ്പാൽ ദാനം ചെയ്യാൻ ആഗ്രഹിക്കുന്ന ആരോഗ്യമുള്ള പല മുലയൂട്ടുന്ന സ്ത്രീകൾക്കും അവരുടെ പാലിൽ രോഗകാരികളായ ബാക്ടീരിയകൾ ഉണ്ടെങ്കിലും മാസ്റ്റിറ്റിസിന്റെ ലക്ഷണങ്ങളില്ല.
അപകടസാധ്യത ഘടകങ്ങൾ
സ്തനത്തിൽ നിന്ന് പാൽ ശരിയായി നീക്കം ചെയ്യപ്പെടാത്തപ്പോൾ മാസ്റ്റിറ്റിസ് സാധാരണയായി വികസിക്കുന്നു. പാൽ സ്തംഭനാവസ്ഥ സ്തനങ്ങളിലെ പാൽ നാളങ്ങൾ തടസ്സപ്പെടാൻ ഇടയാക്കും. ഈ അനുമാനത്തിന് വിരളമായ തെളിവുകളുണ്ടെങ്കിലും, ഇറുകിയ വസ്ത്രം അല്ലെങ്കിൽ അമിതമായി നിയന്ത്രിത ബ്രാ പോലുള്ള സ്തനങ്ങളിലെ സമ്മർദ്ദത്തിന്റെ ഫലമായി പാൽ നാളങ്ങൾ അടഞ്ഞിരിക്കാമെന്നും അഭിപ്രായമുണ്ട്. കുഞ്ഞിന് ഭക്ഷണം നൽകുമ്പോൾ ശരിയായ രീതിയിൽ മുലയിൽ ഘടിപ്പിച്ചില്ലെങ്കിൽ, കുഞ്ഞിന് പാൽ നല്കുന്നത് കുറയുമ്പോഴോ അല്ലെങ്കിൽ മുലയിൽ നിന്ന് പാൽ കുടിക്കുന്നതിൽ പ്രശ്നങ്ങൾ ഉണ്ടാകുമ്പോഴോ മാസ്റ്റിറ്റിസ് ഉണ്ടാകാം.
മുലക്കണ്ണുകളിൽ വിള്ളലുകളോ വ്രണങ്ങളോ ഉള്ളത് അണുബാധയ്ക്കുള്ള സാധ്യത വർദ്ധിപ്പിക്കുന്നു. ഇറുകിയ വസ്ത്രങ്ങൾ അല്ലെങ്കിൽ അനുയോജ്യമല്ലാത്ത ബ്രാകൾ സ്തനങ്ങൾ കംപ്രസ്സുചെയ്യുമ്പോൾ പ്രശ്നങ്ങൾ ഉണ്ടാക്കാം. മൂക്കിൽ സാംക്രമിക രോഗാണുക്കൾ വഹിക്കുന്ന ശിശുക്കളുടെ അമ്മമാരെ ബാധിക്കാനുള്ള സാധ്യതയുണ്ട്; ഈ കണ്ടെത്തലിന്റെ ക്ലിനിക്കൽ പ്രാധാന്യം ഇപ്പോഴും അജ്ഞാതമാണ്.
മാസ്റ്റിറ്റിസ്, ബ്രെസ്റ്റ് അബ്സെസസ് എന്നിവയും സ്തനത്തിന് നേരിട്ടുള്ള ആഘാതം മൂലവും ഉണ്ടാകാം. ഉദാഹരണത്തിന് സ്പോർട്സ് ആക്ടിവിറ്റികൾക്കിടയിലോ അല്ലെങ്കിൽ സീറ്റ് ബെൽറ്റ് പരിക്ക് മൂലമോ ഇത്തരം പരിക്ക് സംഭവിക്കാം.
ബ്രെസ്റ്റ് ഇംപ്ലാന്റ് അല്ലെങ്കിൽ മറ്റേതെങ്കിലും വിദേശ വസ്തു മൂലവും മാസ്റ്റിറ്റിസ് വികസിക്കാം, ഉദാഹരണത്തിന് മുലക്കണ്ണ് തുളച്ചതിന് ശേഷം. അത്തരം സന്ദർഭങ്ങളിൽ, വിദേശ വസ്തു നീക്കം ചെയ്യുന്നത് സൂചിപ്പിച്ചിരിക്കുന്നു.
പ്രമേഹം, വിട്ടുമാറാത്ത രോഗം, എയ്ഡ്സ്, അല്ലെങ്കിൽ രോഗപ്രതിരോധ ശേഷി എന്നിവയുള്ള സ്ത്രീകൾ മാസ്റ്റിറ്റിസ് ഉണ്ടാകാനുള്ള സാധ്യത കൂടുതലാണ്.
അണുബാധ
ചില സ്ത്രീകൾക്ക് (ഏകദേശം 15%) അണുബാധയ്ക്ക് ആൻറിബയോട്ടിക് ചികിത്സ ആവശ്യമായി വരും, ഇത് സാധാരണയായി ചർമ്മത്തിൽ നിന്നോ കുഞ്ഞിന്റെ വായിൽ നിന്നോ മുലക്കണ്ണിലെ ത്വക്കിന് മുറിവുകളിലൂടെയോ മുലക്കണ്ണിന്റെ തുറസ്സിലൂടെയോ പാൽ നാളങ്ങളിലേക്ക് പ്രവേശിക്കുന്നത് മൂലമുണ്ടാകുന്ന അണുബാധകൾ മൂലമാണ്. അണുബാധ സാധാരണയായി സ്റ്റാഫൈലോകോക്കസ് ഓറിയസ് മൂലമാണ് ഉണ്ടാകുന്നത്. സ്റ്റാഫൈലോകോക്കസ് ഓറിയസ്, സ്ട്രെപ്റ്റോകോക്കസ് എസ്പിപി എന്നിവയാണ് മാസ്റ്റിറ്റിസുമായി സാധാരണയായി ബന്ധപ്പെട്ട രോഗകാരികൾ. എസ്ഷെറിച്ചിയ കോളി പോലുള്ള ഗ്രാം നെഗറ്റീവ് ബാസിലിയും. സാൽമൊണല്ല എസ്പിപി., മൈകോബാക്ടീരിയ, കാൻഡിഡ, ക്രിപ്‌റ്റോകോക്കസ് തുടങ്ങിയ ഫംഗസുകളും അപൂർവ സന്ദർഭങ്ങളിൽ കണ്ടെത്തിയിട്ടുണ്ട്.
ഏതാനും വർഷങ്ങൾക്കുമുമ്പ് സാധാരണയായി കരുതിയിരുന്നതിനേക്കാൾ വളരെ ചെറിയ പങ്ക് മാത്രമേ സാംക്രമിക രോഗകാരികൾ വഹിക്കുന്നുളൂവെന്ന് സമീപകാല ഗവേഷണങ്ങൾ സൂചിപ്പിക്കുന്നു. കണ്ടെത്തിയ മിക്ക രോഗകാരികളും സ്തനങ്ങളുടെ സ്വാഭാവിക ഭാഗമായ വളരെ സാധാരണമായ ഇനങ്ങളാണ്, മാത്രമല്ല അവയുടെ സാന്നിധ്യം ലളിതമായി കണ്ടെത്തുന്നത് രോഗ കാരണമായ പങ്ക് തെളിയിക്കാൻ പര്യാപ്തമല്ല. കൂടാതെ, ആൻറിബയോട്ടിക്കുകൾ ഉപയോഗിച്ചുള്ള ചികിത്സയ്ക്ക് കുറഞ്ഞ സ്വാധീനം മാത്രമേ ഉണ്ടാകൂ എന്നതിന്റെ സൂചനകളുണ്ട്, മൊത്തത്തിൽ, ലാക്റ്റേഷണൽ മാസ്റ്റൈറ്റിസ് ചികിത്സിക്കുന്നതിനുള്ള ആൻറിബയോട്ടിക് തെറാപ്പിയുടെ ഫലപ്രാപ്തി സ്ഥിരീകരിക്കുന്നതിനോ നിരസിക്കുന്നതിനോ മതിയായ തെളിവുകളില്ല.
രോഗനിർണയം
മാസ്റ്റൈറ്റിസ്, സ്തനത്തിലെ കുരു എന്നിവയുടെ രോഗനിർണയം സാധാരണയായി ശാരീരിക പരിശോധനയുടെ അടിസ്ഥാനത്തിൽ നടത്താം. രോഗത്തിൻറെ ലക്ഷണങ്ങളും അടയാളങ്ങളും ഡോക്ടർ കണക്കിലെടുക്കും.
എന്നിരുന്നാലും, പിണ്ഡം ഒരു കുരു അല്ലെങ്കിൽ ട്യൂമർ ആണെന്ന് ഡോക്ടർക്ക് ഉറപ്പില്ലെങ്കിൽ, ഒരു ബ്രെസ്റ്റ് അൾട്രാസൗണ്ട് നടത്താം. അൾട്രാസൗണ്ട് ബ്രെസ്റ്റ് ടിഷ്യുവിന്റെ വ്യക്തമായ ചിത്രം നൽകുന്നു, ഇത് ലളിതമായ മാസ്റ്റിറ്റിസും കുരുവും തമ്മിൽ വേർതിരിച്ചറിയുന്നതിനോ സ്തനത്തിൽ ആഴത്തിലുള്ള കുരു കണ്ടെത്തുന്നതിനോ സഹായകമാകും. സ്തനത്തിന് മുകളിൽ അൾട്രാസൗണ്ട് പ്രോബ് സ്ഥാപിക്കുന്നതാണ് പരിശോധന.
സാംക്രമിക മാസ്റ്റിറ്റിസിന്റെ സന്ദർഭങ്ങളിൽ, ഏത് തരത്തിലുള്ള ജീവിയാണ് അണുബാധയ്ക്ക് കാരണമാകുന്നതെന്ന് നിർണ്ണയിക്കാൻ കൾച്ചർ ആവശ്യമായി വന്നേക്കാം. രോഗം ഭേദമാക്കാൻ ഉപയോഗിക്കുന്ന പ്രത്യേക തരം ആൻറിബയോട്ടിക്കുകൾ തീരുമാനിക്കുന്നതിന് കൾച്ചർ സഹായകമാണ്. ഈ കൾച്ചർ മുലപ്പാലിൽ നിന്നോ കുരുവിൽ നിന്ന് വലിച്ചെടുക്കുന്ന വസ്തുക്കളിൽ നിന്നോ എടുക്കാം.
ചികിത്സയോട് പ്രതികരിക്കാത്ത സ്ത്രീകളിലോ മുലയൂട്ടാത്ത സ്ത്രീകളിലോ സാധാരണയായി മാമോഗ്രാം അല്ലെങ്കിൽ ബ്രെസ്റ്റ് ബയോപ്സി നടത്താറുണ്ട്. മാസ്റ്റിറ്റിസിന് സമാനമായ ലക്ഷണങ്ങൾ ഉണ്ടാക്കുന്ന അപൂർവ തരത്തിലുള്ള സ്തനാർബുദത്തിന്റെ സാധ്യത ഒഴിവാക്കാൻ ഇത്തരത്തിലുള്ള പരിശോധനകൾ ചിലപ്പോൾ നിർദ്ദേശിക്കപ്പെടുന്നു.
ഡിഫറൻഷ്യൽ ഡയഗ്നോസിസ്
സ്തനാർബുദം മാസ്റ്റിറ്റിസിന്റെ ലക്ഷണങ്ങളുമായി പൊരുത്തപ്പെടുകയോ അനുകരിക്കുകയോ ചെയ്യാം. സ്തനാർബുദ രോഗനിർണയം ഒഴിവാക്കാൻ രോഗലക്ഷണങ്ങളുടെ പൂർണ്ണമായ പരിഹാരവും സൂക്ഷ്മ പരിശോധനയും മാത്രം മതിയാകും.
ഗർഭിണികൾക്കും മുലയൂട്ടുന്ന സ്ത്രീകൾക്കും സ്തനാർബുദത്തിനുള്ള ആജീവനാന്ത സാധ്യത ഗണ്യമായി കുറയുന്നു. മാസ്റ്റൈറ്റിസ് എപ്പിസോഡുകൾ സ്തനാർബുദത്തിന്റെ ആജീവനാന്ത അപകടസാധ്യതയെ സ്വാധീനിക്കുന്നതായി കാണുന്നില്ല.
എന്നിരുന്നാലും, മാസ്റ്റിറ്റിസ് സ്തനാർബുദം നിർണ്ണയിക്കുന്നതിൽ വലിയ ബുദ്ധിമുട്ടുകൾ ഉണ്ടാക്കുന്നു, കാലതാമസം വരുത്തിയ രോഗനിർണയവും ചികിത്സയും മോശമായ ഫലത്തിന് കാരണമാകും.
സ്തനാർബുദം മാസ്റ്റിറ്റിസുമായി പൊരുത്തപ്പെടാം അല്ലെങ്കിൽ ഉടൻ തന്നെ വികസിക്കാം. 5 ആഴ്ചയ്ക്കുള്ളിൽ പൂർണ്ണമായും അപ്രത്യക്ഷമാകാത്ത എല്ലാ സംശയാസ്പദമായ ലക്ഷണങ്ങളും അന്വേഷിക്കണം.
ഗർഭാവസ്ഥയിലും മുലയൂട്ടുന്ന സമയത്തും സ്തനാർബുദ കോഴ്സും പ്രവചനവും പ്രായവുമായി പൊരുത്തപ്പെടുന്ന കണ്ട്രോൾ കളുമായി വളരെ സാമ്യമുള്ളതാണ്. എന്നിരുന്നാലും മുലയൂട്ടുന്ന സമയത്ത് രോഗനിർണയം പ്രത്യേകിച്ച് പ്രശ്നകരമാണ്, ഇത് പലപ്പോഴും രോഗനിർണയത്തിനും ചികിത്സയ്ക്കും കാലതാമസമുണ്ടാക്കുന്നു.
ചികിത്സ
ലാക്റ്റേഷൻ മാസ്റ്റിറ്റിൽ, മുലയൂട്ടൽ വഴി രണ്ട് സ്തനങ്ങളും ഇടയ്ക്കിടെ ശൂന്യമാക്കേണ്ടത് അത്യാവശ്യമാണ്. അമ്മയ്ക്കും കുഞ്ഞിനും ആവശ്യമായ ദ്രാവക വിതരണവും അത്യാവശ്യമാണ്.
നേരിയ മാസ്റ്റിറ്റിസ് ഉള്ള മുലയൂട്ടുന്ന സ്ത്രീകൾക്ക്, ഫീഡിങ്ങിന് മുമ്പ് മസാജ് ചെയ്യുന്നതും ചൂട് പുരട്ടുന്നതും നാളികളിലെ തടസ്സം മാറ്റാൻ സഹായിക്കും. എന്നിരുന്നാലും, മാസ്റ്റിറ്റിസിന്റെ കൂടുതൽ കഠിനമായ കേസുകളിൽ ചൂട് അല്ലെങ്കിൽ മസാജ് രോഗലക്ഷണങ്ങളെ കൂടുതൽ വഷളാക്കും. കോൾഡ് കംപ്രസ്സുകൾ വീക്കം തടയാൻ അനുയോജ്യമാണ്.
നോൺപ്യൂർപെറൽ മാസ്റ്റിറ്റിസ് ചികിത്സിക്കുന്നത് മരുന്നുകളിലൂടെയും ഒരുപക്ഷേ ആസ്പിറേഷൻ അല്ലെങ്കിൽ ഡ്രെയിനേജ് വഴിയുമാണ് (പ്രത്യേകിച്ച് സബറിയോളാർ കുരുവിന്റെ ചികിത്സയും ഗ്രാനുലോമാറ്റസ് മാസ്റ്റിറ്റിസിന്റെ ചികിത്സയും കാണുക). BMJ ബെസ്റ്റ് പ്രാക്ടീസ് റിപ്പോർട്ട് അനുസരിച്ച്, ആൻറിബയോട്ടിക്കുകൾ സാധാരണയായി എല്ലാ നോൺ-പ്രൂപെറൽ മാസ്റ്റിറ്റിസ് കേസുകളിലും ഉപയോഗിക്കണം, ആൻറിബയോട്ടിക്കുകൾക്ക് പകരമായി, ആഴത്തിലുള്ള ഫംഗസ് അണുബാധകളിൽ ഫ്ലൂക്കോണസോൾ പോലുള്ള ആന്റിഫംഗൽ ഏജന്റ്, ഗ്രാനുലോമാറ്റസ് മാസ്റ്റിറ്റിസിന്റെ കാര്യത്തിൽ കോർട്ടികോസ്റ്റീറോയിഡുകൾ എന്നിവ ഉപയോഗിക്കണം. (സ്തനത്തിലെ ക്ഷയരോഗബാധയ്ക്ക് ഡിഫറൻഷ്യൽ ഡയഗ്നോസിസ് കൂടെ).
ഇഡിയൊപാത്തിക് ഗ്രാനുലോമാറ്റസ് മാസ്റ്റിറ്റിസിൽ, വിജയകരമായ ചികിത്സയിൽ ആക്രമണാത്മക ശസ്ത്രക്രിയ അല്ലെങ്കിൽ സ്റ്റിറോയിഡ് മരുന്നുകൾ ഉപയോഗിച്ചുള്ള കുറഞ്ഞ ആക്രമണാത്മക ചികിത്സ എന്നിവ ഉൾപ്പെടുന്നു.
ആൻറിബയോട്ടിക്കുകൾ
ലാക്റ്റേഷണൽ മാസ്റ്റിറ്റിസിൽ, ബഹുഭൂരിപക്ഷം കേസുകളിലും ആൻറിബയോട്ടിക്കുകൾ ആവശ്യമില്ല, മാത്രമല്ല ഇത് ബാക്ടീരിയ അണുബാധകൾക്ക് മാത്രമേ ഉപയോഗിക്കാവൂ. കഠിനമല്ലാത്ത അണുബാധയുള്ള ആളുകൾക്ക്, ഡിക്ലോക്സാസിലിൻ അല്ലെങ്കിൽ സെഫാലെക്സിൻ നിർദ്ദേശിക്കപ്പെടുന്നു. കഠിനമായ അണുബാധയുള്ള ആളുകൾക്ക്, വാൻകോമൈസിൻ നിർദ്ദേശിക്കപ്പെടുന്നു. ആൻറിബയോട്ടിക് ചികിത്സയുടെ ദൈർഘ്യം 5 മുതൽ 14 ദിവസം വരെയാണ്. വരെ ആൻറിബയോട്ടിക്കുകളുടെ ഫലങ്ങൾ നന്നായി പഠിച്ചിട്ടില്ല.
സ്തനത്തിലെ കുരു
അൾട്രാസൗണ്ട് ഗൈഡഡ് ഫൈൻ-നീഡിൽ ആസ്പിറേഷൻ (പെർക്യുട്ടേനിയസ് ആസ്പിറേഷൻ) അല്ലെങ്കിൽ ശസ്ത്രക്രിയയിലൂടെ മുറിവുണ്ടാക്കി ഡ്രെയിനേജ് വഴി സ്തനത്തിലെ കുരു (അല്ലെങ്കിൽ കുരു എന്ന് സംശയിക്കുന്നു) ചികിത്സിക്കാം; ഈ സമീപനങ്ങളിൽ ഓരോന്നും ആൻറിബയോട്ടിക് കവറേജിലാണ് നടത്തുന്നത്. പ്രസവസമയത്ത് സ്തനത്തിലെ കുരു ഉണ്ടായാൽ, സാധ്യമായ ഇടങ്ങളിൽ ബാധിച്ച സ്തനത്തിൽ നിന്ന് മുലയൂട്ടൽ തുടരണം.
ചെറിയ ബ്രെസ്റ്റ് അബ്‌സെസുകൾക്ക്, അൾട്രാസൗണ്ട് ഗൈഡഡ് ഫൈൻ നീഡിൽ ആസ്പിറേഷൻ, അതായത് കുരു പൂർണ്ണമായും കളയുന്നത് പോലുള്ള പ്രാരംഭ മാനേജ്‌മെന്റായി പരക്കെ അംഗീകരിക്കപ്പെട്ടിരിക്കുന്നു.
പ്യൂർപെറൽ ബ്രെസ്റ്റ് അബ്‌സെസുകളെ അപേക്ഷിച്ച് നോൺപ്യൂർപെറൽ ബ്‌സെസുകൽക്ക് ഉയർന്ന തോതിലുള്ള ആവർത്തന നിരക്ക് ഉണ്ട്. ഡയബറ്റിസ് മെലിറ്റസുമായി (ഡിഎം) നോൺ-പ്രൂപെറൽ ബ്രെസ്റ്റ് അബ്‌സെസിന് ഉയർന്ന സ്റ്റാറ്റിസ്റ്റിക്കൽ ബന്ധമുണ്ട്. ഇതിന്റെ അടിസ്ഥാനത്തിൽ, അത്തരം കുരുക്കൾ ഉള്ള രോഗികളിൽ പ്രമേഹ പരിശോധന നടത്തണമെന്ന് അടുത്തിടെ നിർദ്ദേശിച്ചു.
ഓഫ് ദി പീപ്പിൾ
ജയരാജ് തന്നെ സംവിധാനം ചെയ്ത് നിർമിച്ച് 2008ൽ തിയ്യേറ്ററുകളിൽ പ്രദർശനത്തിനെത്തിയ മലയാള ചലച്ചിത്രമാണ് ഓഫ് ദി പീപ്പിൾ. ഈ ചിത്രം 4 ദി പീപ്പിൾന്റെയും (2004) ബൈ ദി പീപ്പിൾന്റെയും (2005) തുടർച്ചയാണ്. അരുൺ, അർജുൻ ബോസ്, പദ്മകുമാർ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ജയരാജിന്റെ കഥയ്ക്ക് ശ്രീകുമാർ ശ്രേയാംസ് തിരക്കഥ രചിച്ചിരിക്കുന്നു.
കഥാസാരം
"4 ദി പീപ്പിൾ" ജയിൽ മോചിതരായി പുറത്ത് വരുന്നു. കൂട്ടത്തിലുള്ള വിവേക് നേരത്തെ പോലീസ് ഏറ്റുമുട്ടലിൽ കൊല്ലപ്പെട്ടിരുന്നു .മറ്റ് മൂന്ന് പേരും വീണ്ടും കോളേജിലേക്ക് പഠനം തുടരാനായി പോകുന്നു. പക്ഷേ അനീതിയും അഴിമതിയും വീണ്ടും നിലനിൽക്കുന്ന സാഹചര്യത്തിൽ അവർ മൂന്നു പേരും മൗനം വെടിഞ്ഞ് ഓഫ് ദി പീപ്പിൾ എന്ന പേരിൽ ഒരു പരാതി പരിഹാര വെബ്ബ്സൈറ്റുമായി വീണ്ടും ജനങ്ങൾക്കിടയിലേക്ക് ഇറങ്ങുന്നു. പൊലീസിൽ നിന്നും വിവരങ്ങൾ ചോർത്തി നൽകിക്കൊണ്ട് A.C.P. ഹരിശങ്കറും അവരോടൊപ്പം ചേരുന്നു. പക്ഷേ ഭൂമാഫിയയുടെ ചാരനായ മണിശർമ്മ എന്ന വിദ്യാർത്ഥി നേതാവ് ഓഫ് ദി പീപ്പിളിന്റെ ടീമിലേക്ക് ചേരുന്നതോടെ പുതിയ വെല്ലുവിളികൾ ഉണ്ടാകുന്നു.
മാസ്റ്റൈറ്റിസ്
എപ്പിഡെമിയോളജി
മുലയൂട്ടുന്ന സ്ത്രീകളിൽ മാസ്റ്റൈറ്റിസ് വളരെ സാധാരണമാണ്. ലോകാരോഗ്യ സംഘടനയുടെ കണക്കനുസരിച്ച്, സംഭവങ്ങൾ 2.6% മുതൽ 33% വരെ വ്യത്യാസപ്പെടുന്നുണ്ടെങ്കിലും, ആഗോളതലത്തിൽ വ്യാപനം ഏകദേശം 10% ആണ്. മിക്ക സ്തന അണുബാധകളും പ്രസവശേഷം ആദ്യത്തെ അല്ലെങ്കിൽ രണ്ടാമത്തെ മാസത്തിനുള്ളിൽ അല്ലെങ്കിൽ മുലകുടി മാറുന്ന സമയത്താണ് സംഭവിക്കുന്നത്. എന്നിരുന്നാലും, അപൂർവ സന്ദർഭങ്ങളിൽ, മുലയൂട്ടാത്ത സ്ത്രീകളെ ഇത് ബാധിക്കുന്നു.
ഓഫ് ദി പീപ്പിൾ
മറ്റു വിവരങ്ങൾ
ഈ ചിത്രത്തിന്റെ തിരക്കഥാകൃത്ത് ശ്രീകുമാർ ശ്രേയംസിന് ചിത്രം റിലീസ് ചെയ്യുന്നതിന് മുമ്പ് വധഭീഷണി മുഴക്കി ഫോൺ കോളുകൾ വന്നതായി അക്കാലത്ത് റിപ്പോർട്ടുകൾ വന്നിരുന്നു.
മാസ്റ്റൈറ്റിസ്
മറ്റ് മൃഗങ്ങൾ
മനുഷ്യരിലെന്നപോലെ മറ്റ് മൃഗങ്ങളിലും മാസ്റ്റിറ്റിസ് സംഭവിക്കുന്നു, പ്രത്യേകിച്ച് കന്നുകാലികളിൽ ഇത് ഒരു ആശങ്കയാണ്, കാരണം കന്നുകാലികളുടെ അകിടിൽ നിന്നുള്ള പാൽ ഭക്ഷണ വിതരണത്തിലേക്ക് പ്രവേശിക്കുകയും ആരോഗ്യത്തിന് അപകടമുണ്ടാക്കുകയും ചെയ്യും.
പന്തളം നഗരസഭ
പത്തനംതിട്ട ജില്ലയിലാണ് 28.42 ചതുരശ്രകിലോമീറ്റർ വിസ്തീർണ്ണമുള്ള പന്തളം നഗരസഭ സ്ഥിതി ചെയ്യുന്നത്. 2015 ജനുവരി 14-നാണ് ഈ നഗരസഭ നിലവിൽ വന്നത്. പന്തളം, പന്തളം തെക്കേക്കര എന്നീ പഞ്ചായത്തുകൾ കൂട്ടിച്ചേർത്താണ് നഗരസഭയുണ്ടായത്. ശബരിമലയിൽ അയ്യപ്പന്റെ ജീവിതവുമായി വളരെയധികം ബന്ധപ്പെട്ട് കിടക്കുന്ന പന്തളം കൊട്ടാരവും വലിയ കോയിക്കൽ ശാസ്താക്ഷേത്രവും ഈ നഗരസഭയിലാണ്.
മാസ്റ്റൈറ്റിസ്
മറ്റ് മൃഗങ്ങൾ
കറവപ്പശുക്കളെപ്പോലെ ചില ഇനങ്ങളിൽ ഇത് ഒരു പ്രധാന അവസ്ഥയാണ്. കറവപ്പശുക്കൾക്ക് ആവശ്യമില്ലാത്ത കഷ്ടപ്പാടുകൾക്ക് ഇത് കാരണമാകുന്നു. ഇത് ക്ഷീരവ്യവസായത്തിന് വളരെയധികം സാമ്പത്തിക പ്രാധാന്യമുള്ളതാണ്, കൂടാതെ ഇത് പൊതുജനാരോഗ്യത്തിലും ആശങ്കാകുലമാണ്. ചെമ്മരിയാടുകളിലും ആടുകളിലും മറ്റ് പാൽ ഉൽപ്പാദിപ്പിക്കുന്ന മൃഗങ്ങളിലും ഇതേ പരിഗണനകൾ ബാധകമാണ്.
ഓഫ് ദി പീപ്പിൾ
റിലീസ്
4 ദി പീപ്പിൾ നേടിയത് പോലെ ഒരു വിജയം നേടാൻ ഈ ചിത്രത്തിന് കഴിഞ്ഞില്ല. ബൈ ദി പീപ്പിൾ പോലെ ഈ ചിത്രവും ബോക്‌സ് ഓഫീസിൽ പരാജയം രുചിച്ചു.
പന്തളം നഗരസഭ
അവലംബം
വർഗ്ഗം: പത്തനംതിട്ട ജില്ലയിലെ നഗരസഭകൾ
മാസ്റ്റൈറ്റിസ്
പുറം കണ്ണികൾ
വർഗ്ഗം:Pages with unreviewed translations
ഓഫ് ദി പീപ്പിൾ
ബാഹ്യ കണ്ണികൾ
വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
എഡ്‌വേഡ് ഫ്രെഡറിക് കേലാർട്ട്
ശ്രീലങ്കയിൽ ജനിച്ച ഒരു ഡോക്ടറും പ്രകൃതിശാസ്ത്രജ്ഞനുമായിരുന്നു ലെഫ്റ്റനന്റ് കേണൽ എഡ്‌വേഡ് ഫ്രെഡറിക് കേലാർട്ട് (Lieutenant Colonel Edward Frederick Kelaart) (21 നവംബർ 1819 – 31 ആഗസ്ത് 1860). ആ പ്രദേശത്തെ ജീവവർഗ്ഗത്തെപ്പറ്റി ആദ്യമായി വ്യവസ്ഥാപിതരീതിയിൽ പഠനം നടത്തിയവരിൽ ഒരാളായ അദ്ദേഹം ശ്രീലങ്കയിലെ നിരവധി സസ്യങ്ങളെയും ജീവജാലങ്ങളെയും വിവരിക്കുകയുണ്ടായി.
ജീവചരിത്രം
1819 നവംബർ 21 -ന് കൊളംബോയിലാണ് കേലാർട്ട് ജനിച്ചത്. അദ്ദേഹത്തിന്റെ കുടുംബം ഡച്ച് ജർമൻ പിന്മുറക്കാരുടേതായിരുന്നു. ഏകദേശം 1726 കാലത്താണ് അദ്ദേഹത്തിന്റെ പിൻഗാമികൾ ശ്രീലങ്കയിൽ എത്തിയത്. 16 വയസ്സിൽ അദ്ദേഹം ശ്രീലങ്കൻ ഗവണ്മെന്റിൽ മെഡിക്കൽ അസിസ്റ്റന്റ് ആയിച്ചേർന്നു. 1838- ൽ എഡിൻബർഗ് സർവ്വകലാശാലയിൽ പഠനത്തിനുചേർന്ന അദ്ദേഹം 1841 -ൽ ലണ്ടൻ റോയൽ കോളേജിൽ നിന്നും എം ഡി കരസ്ഥമാക്കി.
അവലംബം
വർഗ്ഗം:1819-ൽ ജനിച്ചവർ വർഗ്ഗം:1860-ൽ മരിച്ചവർ
ജോസ് കെ. മാനുവൽ
ജീവിതരേഖ
മഹാത്മാഗാന്ധി സർവ്വകലാശാലയിലെ ഭാഷാ സാഹിത്യ വിഭാഗമായ സ്കൂൾ ഓഫ് ലെറ്റേഴ്സിൽ അസോസിയേറ്റ് പ്രൊഫസറാണ് ജോസ് കെ. മാനുവൽ. നിലവിൽ സ്കൂൾ ഓഫ് ലെറ്റേഴ്സിൻ്റെ ഡയറക്ടർ. സിനിമാപഠനവും നവമാധ്യമപഠനവുമാണ് ജോസ് കെ. മാനുവലിൻ്റെ പ്രധാന പഠനമേഖലകൾ. 24 ഗ്രന്ഥങ്ങളും നൂറിലധികം ഗവേഷണ പ്രബന്ധങ്ങളും പ്രസിദ്ധീകരിച്ചിട്ടുണ്ട്. മഹാത്മാഗാന്ധി സർവകലാശാലയിൽനിന്നും പോസ്റ്റ് ഡോക്ടറൽ ഫെലോഷിപ്പ് ലഭിച്ചു. കേരള സർ‌വകലാശാല, മഹാത്മാഗാന്ധി സർവകലാശാല, കണ്ണൂർ സർവ്വകലാശാല, സെൻട്രൽ യൂണിവേഴ്സിറ്റി ഓഫ് കേരള, കർപ്പകം യൂണിവേഴ്സിറ്റി തുടങ്ങിയ ഇടങ്ങളിൽ ബോർഡ് ഓഫ് സ്റ്റഡീസ് അംഗമായിരുന്നു. സിനിമയിലും നവമാധ്യമ പഠനങ്ങളിലുമായി ഇദ്ദേഹത്തിൻ്റെ മേൽനോട്ടത്തിൽ 2022 വരെ 10 പേർ പി.എച്ച്.ഡി യും, 48 പേർ എം.ഫില്ലും നേടി. ജോസ് കെ. മാനുവലിൻ്റെ ഗ്രന്ഥങ്ങൾ പല സർവകലാശാലയിലേയും സിലബസിൽ ഉൾപ്പെടുത്തിയിട്ടുണ്ട്.
മുതുക്ക്
വലിയ കിഴങ്ങുകളുണ്ടാവുന്ന ഒരു വള്ളിച്ചെടിയാണ് മുതുക്ക്. . ഔഷധമൂല്യമുള്ളതിനാൽ വനത്തിൽ നിന്നും അമിതമായി ചൂഷണം ചെയ്യുന്നതിനാൽ കാട്ടിൽ ഇതിന്റെ എണ്ണം വല്ലാതെ കുറഞ്ഞിട്ടുണ്ട്. ലൈംഗികശേഷി വർദ്ധിപ്പിക്കുന്ന മരുന്നുകളിലടക്കം പലതരം ഔഷധങ്ങളിൽ മുതുക്ക് ഉപയോഗിക്കുന്നുണ്ട്. ഇതിന്റെ കിഴങ്ങാണ് ഔഷധമായി ഉപയോഗിക്കുന്നത്. പൂക്കൾക്ക് നീലനിറമാണ്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വിഭാഗം:പച്ചക്കറികൾ വർഗ്ഗം:കിഴങ്ങുകൾ വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ വർഗ്ഗം:ഫാബേസീ വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
മഡോണ ഡെൽ പ്രാട്ടോ (റാഫേൽ)
1506-ൽ റാഫേൽ ചിത്രീകരിച്ച ഒരു എണ്ണഛായാചിത്രമാണ് മഡോണ വിത്ത് ദി ക്രൈസ്റ്റ് ചൈൽഡ് ആന്റ് സെന്റ് ജോൺ ദ ബാപ്റ്റിസ്റ്റ് എന്ന് ആദ്യം അറിയപ്പെട്ടിരുന്ന മഡോണ ഡെൽ പ്രാട്ടോ (റാഫേൽ) (Madonna of the Meadow) ഈ ചിത്രം ഇപ്പോൾ വിയന്നയിലെ കുൻതിസ്റ്റോറിസ് മ്യൂസിയത്തിൽ സൂക്ഷിച്ചിരിക്കുന്നു. വിയന്ന ബെൽ‌വെഡെറിലെ ചക്രവർത്തിയുടെ ശേഖരത്തിൽ എത്തിയതിനുശേഷം ഈ ചിത്രം മഡോണ ഡെൽ ബെൽ‌വെഡെരെ എന്നും അറിയപ്പെടുന്നു. കന്യാമറിയം, ശിശു യേശു, ശിശു ജോൺ സ്നാപകൻ എന്നിവരുടെ രൂപങ്ങൾ നിശ്ചലമായ പുൽമേടിൽ ചിത്രീകരിച്ചിരിക്കുന്നു. ചുവന്ന വസ്ത്രത്തിൽ അരികിൽ സ്വർണ്ണ ബോർഡറുള്ള നീല മേൽവസ്ത്രം ധരിച്ച് മേരി വലത് കാൽ ഒരു കോണിലൂടെ നീട്ടിവച്ചിരിക്കുന്നു. നീലനിറം സഭയെയും ചുവപ്പ് ക്രിസ്തുവിന്റെ മരണത്തെയും പ്രതീകപ്പെടുത്തുന്നു. മഡോണ യേശുവിനോട് കൈകോർത്ത് ക്രിസ്തുവിന്റെ ത്യാഗത്തോടെ മാതൃ സഭയെ ഒന്നിപ്പിക്കുന്നു. കന്യാമറിയത്തിന്റെ കണ്ണുകൾ ക്രിസ്തുവിൽ പതിഞ്ഞിരിക്കുന്നതു കൂടാതെ തല ഇടതുവശത്തേക്ക് തിരിയുകയും ചെറുതായി ചെരിഞ്ഞുനിൽക്കുകയും ചെയ്തിരിക്കുന്നു. പോപ്പി ക്രിസ്തുവിന്റെ കഷ്ടപ്പാട്, മരണം, പുനരുത്ഥാനം എന്നിവയെ സൂചിപ്പിക്കുന്നു.
ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:റാഫേൽ മഡോണാസ്
റയീസ്
2017 ൽ പുറത്തിറങ്ങിയ ഒരു ഇന്ത്യൻ ആക്ഷൻക്രൈം ത്രില്ലർ ചിത്രമാണ് റയീസ്. ഗൊരീ ഖാൻ, റിതേഷ് സിദ്ധ്വാനി, ഫർഹാൻ അക്തർ എന്നിവരുടെ ഉടമസ്ഥതിയലുള്ള റെഡ് ചില്ലീസ് എൻറർടെയിൻമെൻറ് എക്സൽ എൻറർടെയിൻമെൻറ് എന്നീ ബാനറുകളിൽ ഈ ചിത്രം സംവിധാനം ചെയ്തത് രാഹുൽ ധോലാക്കിയ ആണ്. ഷാരുഖ് ഖാൻ, മഹീറാ ഖാൻ, നവാസുദ്ദീൻ സിദ്ധീഖി,സണ്ണി ലിയോൺ, ഫർഹാൻ അക്തർ, മുംതാസ് സോർക്കർ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. സംഗീത സംവിധാനം രാം സമ്പത്ത് ആയിരുന്നു. ഒരു അധോലോക മദ്യ രാജാവും (ഷാരുഖ് ഖാൻ) അയാളുടെ ഗുജറാത്തിലുള്ള അധോലാക സാമ്രാജ്യം പാടേ തകർത്തെറിയുമെന്ന് പ്രതിജ്ഞയെടുത്ത നിശ്ചയദാർഢ്യക്കാരനായ ഒരു പോലീസ് ഓഫീസറും (നവാസുദ്ദീൻ സിദ്ദീഖി) തമ്മിലുള്ള പോരാട്ടമാണ് കഥാതന്തു. ചിത്രം റലീസ് ചെയ്തത് 2017 ജനുവരി 25 നാണ്.
രാധേ മാ
ഇന്ത്യയിലെ ഒരു സ്വയംപ്രഖ്യാപിത ആൾദൈവമാണ് രാധേ മാ എന്ന പേരിൽ പ്രശസ്തയായ സുഖ്വീന്ദർ കൗർ (ജനനം: 1965 ഏപ്രിൽ 4). കടുംവർണ വസ്ത്രങ്ങൾ ധരിച്ചും കൈകളിൽ തൃശൂലവും പൂവും പിടിച്ചുമാണ് രാധേ മാ തന്റെ ഭക്തർക്കു ദർശനം നൽകിയിരുന്നത്. ബോളിവുഡ് പാട്ടുകൾക്കനുസരിച്ചു നൃത്തം ചെയ്താണ് ഇവർ ആളുകളെ അനുഗ്രഹിക്കുക. രാധേ മായ്ക്കു ബോളിവുഡിലും രാഷ്ട്രീയത്തിലും വലിയ സ്വാധീനമുണ്ടായിരുന്നു. മുംബൈയുടെ പ്രാന്തപ്രദേശമായ ബോറിവാലി ആസ്ഥാനമാക്കിയാണ് ഇവർ പ്രവർത്തിച്ചിരുന്നത്.
രാധേമായുമായി ബന്ധപ്പെട്ട് പല വിവാദങ്ങളും ഉണ്ടായിട്ടുണ്ട്. 2017 സെപ്റ്റംബറിൽ ഇവർക്കെതിരെ എഫ്.ഐ.ആർ. തയ്യാറാക്കുവാൻ പഞ്ചാബ്-ഹരിയാന ഹൈക്കോടതി ഡെൽഹി പോലീസിനോട് ആവശ്യപ്പെട്ടിരുന്നു. ഹൈന്ദവ സംഘടനയായ അഖില ഭാരതീയ അഖാര പരിഷദ് തയ്യാറാക്കിയ 14 കപട ആൾദൈവങ്ങളുടെ പട്ടികയിൽ രാധേ മായും ഉൾപ്പെട്ടിട്ടുണ്ട്.
ആദ്യകാല ജീവിതം
പഞ്ചാബിലെ ഗുരുദാസ്പൂർ ജില്ലയിലെ ദോറാങ്കല എന്ന ഗ്രാമത്തിലാണ് രാധേ മായുടെ ജനനം. സുഖ്വീന്ദർ കൗർ എന്നായിരുന്നു ഇവരുടെ യഥാർത്ഥ പേര്. നാലാം ക്ലാസുവരെ മാത്രമാണ് ഔപചാരിക വിദ്യാഭ്യാസം. കുട്ടിക്കാലത്ത് ഗ്രാമത്തിലെ കാളി ക്ഷേത്രത്തിൽ ഇവർ ധാരാളം സമയം ചെലവഴിച്ചിരുന്നുവെന്നും അങ്ങനെയാണ് ആത്മീയതയിലേക്കു പ്രവേശിച്ചതെന്നുമാണ് അനുയായികൾ വിശ്വസിക്കുന്നത്. എന്നാൽ കുട്ടിക്കാലത്ത് യാതൊരുവിധ അത്ഭുതശക്തികളും രാദേ മാ പ്രദർശിപ്പിച്ചിരുന്നില്ലെന്നു ഗ്രാമവാസികൾ സാക്ഷ്യപ്പെടുത്തുന്നു.
പതിനേഴാം വയസ്സിൽ മോഹൻ സിങ്ങുമായുള്ള വിവാഹം നടന്നു. ഭർത്താവിന്റെ തുണിമില്ലിൽ വസ്ത്രങ്ങൾ നെയ്യുവാനും മറ്റും രാധേ മാ പോയിരുന്നു. കുടുംബത്തിനു വളരെ തുച്ഛമായ വരുമാനം മാത്രമാണ് ലഭിച്ചിരുന്നത്. ഭർത്താവ് ഒരു ജോലിതേടി ഖത്തറിലേക്കു പോയ സമയത്താണ് രാധേ മാ ആത്മീയതയിലേക്കു തിരിയുന്നത്. 23-ആം വയസ്സിൽ ഗുരു റാം ദീൻ ദാസിന്റെ ശിഷ്യത്വം സ്വീകരിച്ചു. അദ്ദേഹം തന്നെയാണ് 'രാധേ മാ' എന്ന പേരുനൽകിയത്.
ആൾദൈവമായതിനു ശേഷം
പരമഹംസ് ദേരാ ആശ്രമത്തിൽ വച്ച് രാധേ മാ ദൈവമാണെന്നു സ്വയം പ്രഖ്യാപിച്ചു. ഇവർ പിന്നീട് തന്റെ ആശ്രമം മുംബൈയിലേക്കു മാറ്റി. അവിടെവച്ച് മൻമോഹൻ ഗുപ്ത ഇവരുടെ ശിഷ്യനായി. അതോടെ ഗുപ്ത കുടുംബത്തിലേക്കു രാധേ മായ്ക്കു പ്രവേശനം ലഭിച്ചു. ഏതാണ്ട് പന്ത്രണ്ടു വർഷത്തോളം അവർ അവിടെ കഴിഞ്ഞുവെന്നു പറയപ്പെടുന്നു. മുംബൈയിൽ വച്ച് ധാരാളം ആളുകൾ രാധേ മായുടെ അനുയായികളായിത്തീർന്നു. ദുർഗ്ഗാ ദേവിയുടെ അവതാരമാണെന്നു രാധേ മാ സ്വയം പ്രഖ്യാപിച്ചതും അവിടെവച്ചാണ്. ഈ പ്രഖ്യാപനത്തിനെതിരെ ഫഗ്വാരയിലുള്ള ഒരു ഹൈന്ദവ സംഘടന രംഗത്തുവന്നിരുന്നു. പക്ഷേ രാധേ മായുടെ ദർശനത്തിനായി രാജ്യത്തിന്റെ വിവിധ ഭാഗങ്ങളിൽ നിന്നു നിരവധി ഭക്തർ മുംബൈയിലേക്ക് എത്തിക്കൊണ്ടേയിരുന്നു.
വിവാദങ്ങൾ
2015 ജൂലൈയിൽ ഗുപ്ത കുടുംബാംഗമായ നിക്കി ഗുപ്ത എന്ന യുവതി രാധേ മായ്ക്കെതിരെ രംഗത്തുവന്നു. നിക്കി ഗുപ്തയുടെ വിവാഹസമയത്ത് വലിയൊരു തുക സ്ത്രീധനമായി വാങ്ങുവാൻ തന്റെ ഭർത്താവിനോട് രാധേ മാ ആവശ്യപ്പട്ടുവെന്നും വിവാഹശേഷം ആശ്രമത്തിൽ വച്ച് തന്നെ പീഡിപ്പിച്ചുവെന്നുമാണ് നിക്കി ഗുപ്ത പരാതിപ്പെട്ടത്. ഇതുമായി ബന്ധപ്പെട്ട് 2015 ഓഗസ്റ്റിൽ രാധേ മായ്ക്കെതിരെ മുംബൈ പോലീസ് ലുക്ക് ഔട്ട് നോട്ടീസ് പുറപ്പെടുവിച്ചു. നടി ഡോളി ബിന്ദ്രയെ ഭീഷണിപ്പെടുത്തിയതിനും ലൈംഗികബന്ധത്തിനു നിർബന്ധിച്ചതിനും രാധേ മായ്ക്കെതിരെ മറ്റൊരു കേസും ഫയൽ ചെയ്തു. രാധേ മായും അനുയായികളും തമ്മിലുള്ള ലൈംഗിക ദൃശ്യങ്ങൾ 2015 ഓഗസ്റ്റിൽ പുറത്തുവന്നു. മതത്തിന്റെ മറവിൽ വ്യഭിചാരം നടത്തിയതിനു പോലീസ് കേസെടുത്തു. രാധേ മാ ഉൾപ്പെട്ട പല ലൈംഗിക കുറ്റകൃത്യങ്ങളും പിന്നീട് പുറത്തുവന്നു.
അവലംബം
വർഗ്ഗം:ദേവത്വം കല്പിക്കപ്പെട്ടവർ വർഗ്ഗം:ഇന്ത്യയിലെ ആത്മീയാചാര്യന്മാർ വർഗ്ഗം:ഇന്ത്യയിലെ കുറ്റവാളികൾ
ബെർത്താ ഡി വ്രീസ്
ബെർത്താ ഡി വ്രീസ് (26 സെപ്റ്റംബർ 1877 - 17 മാർച്ച് 1958) ഒരു ബെൽജിയൻ വൈദ്യനായിരുന്നു. ഗെന്റ് സർവ്വകലാശാലയിൽനിന്ന് ഡോക്ടറായി ബിരുദം നേടിയകാലത്ത്, അവിടെ ഗവേഷണം നടത്തിയ ആദ്യത്തെ വനിതയും വിദ്യാലയത്തിൽ നിന്ന് ബിരുദം നേടിയ ആദ്യത്തെ വനിതാ ഡോക്ടറുമായിരന്നു. ഒരു അക്കാദമിക് ജീവിതം പിന്തുടരാൻ അവൾ അനുവദിക്കപ്പെട്ടില്ലെങ്കിലും, ഡി വ്രീസ് ഒരു സ്വകാര്യ പീഡിയാട്രിക് ക്ലിനിക്ക് തുറക്കുകയും ഗെന്റിലെ ബിജ്‌ലോക് ഹോസ്പിറ്റലിൽ കുട്ടികളുടെ വാർഡിന്റെ ഡയറക്ടറായി സേവനമനുഷ്ഠിക്കുകയും ചെയ്തു. 1914-ൽ അവൾ ഒരു വൈദ്യൻ കൂടിയായ ജോസഫ് വെർകൗലിയെ വിവാഹം കഴിച്ചു.
ആദ്യകാല ജീവിതം, വിദ്യാഭ്യാസവും
1877 സെപ്തംബർ 26-ന് ബെൽജിയത്തിലെ ഗെന്റിലെ കൂപ്പൂർ അയൽപക്കത്തിൽ കോറലി പന്നൻമായെക്കറുടെയും ലോഡെവിജ്ക് ഡി വ്രീസിൻറെയും മകളായി ബെർത്ത കോളെറ്റ കോൺസ്റ്റാൻഷ്യ ഡി വ്രീസ് ജനിച്ചു.
1864 വരെ, ബെൽജിയത്തിൽ വനിതകൾക്ക് സെക്കൻഡറി വിദ്യാഭ്യാസം നിലവിലില്ലായിരുന്നു എന്നതോടൊപ്പം 1876-ൽ ബ്രസ്സൽസ് സർവകലാശാല തുറക്കുന്നതുവരെ വനിതകൾക്ക് തൃതീയ സ്‌കൂളുകൾ പ്രവേശിക്കാൻ കഴിഞ്ഞിരുന്നുമില്ല. 1890-ൽ പാസാക്കപ്പെട്ട ഒരു നിയമപ്രകാരം വനിതകൾക്ക് മെഡിക്കൽ വിദ്യാലയത്തിൽ ചേരാനുള്ള അവകാശം അനുവദിക്കപ്പെട്ടുവെങ്കിലും സ്ത്രീകൾ സെക്കൻഡറി സ്കൂൾ വിദ്യാഭ്യാസത്തിനുള്ള സർട്ടിഫിക്കറ്റ് നേടുകയോ അല്ലെങ്കിൽ തുല്യതാ പരീക്ഷയിൽ വിജയിക്കുകയോ വേണെന്ന കർശന നിബന്ധനയുണ്ടായിരുന്നു.
സർവ്വകലാശാലാ പഠനത്തിന് തയ്യാറെടുക്കാൻ വീട്ടിലിരുന്നു പഠിച്ച ഡി വ്രീസ് 1893-ൽ സെൻട്രൽ ജൂറിയുടെ പരീക്ഷകളിൽ വിജയിച്ചു. ഗെന്റിലെ മെഡിക്കൽ വിദ്യാലയത്തിൽ പ്രവേശനം നേടിയ ആദ്യ വനിതയെന്ന നിലയിൽ അവർ ഉടൻ തന്നെ ഗെന്റ് സർവ്വകലാശാലയിൽ ചേർന്നു. 1900-ൽ മെഡിസിൻ, പ്രസവചികിത്സ, ഗൈനക്കോളജി എന്നിവയിൽ ഉന്നതനിലയിൽ ഡിപ്ലോമ നേടിയ അവളുടെ ബിരുദം വൈദ്യശാസ്ത്രത്തിലെ ആദ്യത്തെ വനിതാ ബിരുദധാരി എന്ന നിലയിൽ ലഭിച്ചു. അടുത്ത വർഷം യൂണിവേഴ്സിറ്റി മത്സരത്തിൽ സമ്മാന ജേതാവ് എന്ന നിലയിൽ ബഹുമതിയോടൊപ്പം ഗെന്റ് നഗരത്തിലെ മേയറിൽ നിന്ന് അവൾക്ക് ഒരു സ്വർണ്ണ മെഡലും ലഭിച്ചു.
മരണവും പാരമ്പര്യവും
1958 മാർച്ച് 17-ന് ഗെന്റിൽ വച്ച് ബെർത്താ ഡി വ്രീസ് അന്തരിച്ചു. അവൾ ശേഖരിച്ച് പഠനത്തിനായി തയ്യാറാക്കിയ അസ്ഥികൾ, പേശികൾ, അവയവങ്ങൾ എന്നിവയുടെ സാമ്പിളുകൾ ബേസിക് മെഡിക്കൽ സയൻസസ് വകുപ്പിന്റെ അനാട്ടമിക്കൽ മ്യൂസിയത്തിൽ സൂക്ഷിച്ചിരിക്കുന്നു. ഗെന്റ് സർവകലാശാലയുടെ കാമ്പസിൽ അവളുടെ പേരിൽ ഒരു ഡോർമിറ്ററിയും സ്ഥിതിചെയ്യുന്നു.
നുർപുർ ജനുഹാൻ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് നുർപുർ ജനുഹാൻ. കപൂർത്തല ജില്ല ആസ്ഥാനത്തുനിന്നും 14 കിലോമീറ്റർ അകലെയാണ് നുർപുർ ജനുഹാൻ സ്ഥിതിചെയ്യുന്നത്. നുർപുർ ജനുഹാൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് നുർപുർ ജനുഹാൻ ൽ 131 വീടുകൾ ഉണ്ട്. ആകെ ജനസംഖ്യ 707 ആണ്. ഇതിൽ 358 പുരുഷന്മാരും 349 സ്ത്രീകളും ഉൾപ്പെടുന്നു. നുർപുർ ജനുഹാനിലെ സാക്ഷരതാ നിരക്ക് 64.5 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. നുർപുർ ജനുഹാനിലെ 6 വയസ്സിനു താഴെയുള്ള കുട്ടികളുടെ എണ്ണം 79 ആണ്. ഇത് നുർപുർ ജനുഹാനിലെ ആകെ ജനസംഖ്യയുടെ 11.17 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 218 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 194 പുരുഷന്മാരും 24 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 87.61 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 14.68 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
നുർപുർ ജനുഹാനിലെ 331 പേരും പട്ടിക ജാതി വിഭാഗത്തിൽ പെടുന്നു.
കാമില്ലൊ ഗോൾജി
കാമില്ലൊ ഗോൾജി (7 July 1843 – 21 January 1926) ഇറ്റാലിയൻ ശരീരശാസ്ത്രജ്ഞനും ജീവശാസ്ത്രജ്ഞനും രോഗവിജ്ഞാനീയവിദഗ്ദ്ധനും ശാസ്ത്രജ്ഞനും നോബൽ സമ്മാനജെതാവുമായിരുന്നു. ശരീരവിജ്ഞാനീയത്തിലും ശരീരഘടനാശാസ്ത്രത്തിലുമുള്ള അനേകം അവയവങ്ങളുടെയും പ്രതിഭാസങ്ങളുടെയും നാമങ്ങളായ ഗോൾജി വസ്തുക്കൾ ഗൊൾജി ടെൻഡൻ രിഫ്ലെക്സ് തുടങ്ങിയവ അദ്ദേഹത്തിന്റെ പെരിൽ അറിയപ്പെടുന്നു. അദ്ദേഹത്തിന്റെ കാലത്തെ ഏറ്റവും പ്രശസ്തനായ നാഡീശാസ്ത്രജ്ഞനും ജീവശാസ്ത്രജ്ഞനുമായിരുന്നു അദ്ദേഹം.
കൂടുതൽ വായനയ്ക്ക്
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
സിലിസൗറിഡേ
മൺ മറഞ്ഞു പോയ ട്രയാസ്സിക് ദിനോസറിഫോമിന്റെ ഒരു ജീവശാഖയാണ് സിലിസൗറിഡേ. കോർപൊരൊലൈറ് പഠനത്തിൽ നിന്നും ഇവ കീടഭോജികൾ ആണെന്ന് മനസ്സിലാക്കുന്നു.
അവലംബം
വർഗ്ഗം:ദിനോസറുകൾ വർഗ്ഗം:പുരാതനജീവികൾ
സാൾട്ട് ലേക്ക് സിറ്റി, യൂട്ടാ
സാൾട്ട് ലേക്ക് സിറ്റി, (ചുരുക്കത്തിൽ സാൾട്ട് ലേക്ക് എന്നോ അല്ലെങ്കിൽ SLC എന്നോ ഉപയോഗിക്കുന്നു), അമേരിക്കൻ ഐക്യനാടുകളിലെ സംസ്ഥാനമായ ഉട്ടായുടെ തലസ്ഥാനവും അവിടുത്തെ ഏറ്റവും ജനസാന്ദ്രതയുള്ള മുനിസിപ്പാലിറ്റിയുമാണ്. 2014 ലെ കണക്കുകളനുസരിച്ച് പട്ടണത്തിലെ ആകെ ജനസംഖ്യ 190,884 ആണ്. പട്ടണം സാൾട്ട് ലേക്ക് സിറ്റി മെട്രോപോളിറ്റൻ മേഖലയിലാണ് സ്ഥിതി ചെയ്യുന്നത്. ഈ മെട്രോപോളിറ്റൻ മേഖലയിലെ ആകെ ജനസംഖ്യ 2014 ലെ കണക്കുകൾ പ്രകാരം 1,153,340 ആണ്. ഈ മേഖലയാകെ വീണ്ടും ഒരു വലിയ മെട്രോപോളിസ് ആയ സാൾട്ട് ലേക്ക് സിറ്റി-ഒഗ്ഡെൻ-പ്രോവോ കമ്പൈൻഡ് സ്റ്റാറ്റിസ്റ്റിക്കൽ മേഖലയുടെ കീഴിലാണ്. ക്രസ്തുമതത്തിലെ ഒരു ഉപ വിഭാഗമായ മാർമൺസ് വിശ്വാസികളായ (Restorationist Christianity) ബ്രിഘാം യംഗ്, ഇസാക് മോർലെ, ജോർജ്ജ് വാഷിംഗടൺ ബ്രാഡ്ലി മറ്റു മാർമൺ വിശ്വാസികളോടൊപ്പം ചേർന്ന് 1847 ലാണ് ഈ പട്ടണം സ്ഥാപിച്ചത്. ഗ്രേറ്റ് സാൾട്ട് ലേക്കുമായിട്ടുള്ള സാമീപ്യമാണ് പട്ടണത്തിന് ഈ പേരു ലഭിക്കാൻ കാരണം. പട്ടണത്തിൻറെ പേരിനു മുൻപിലുണ്ടായിരുന്ന ഗ്രേറ്റ് എന്ന ഭാഗം ഉട്ടാ ടെറിറ്റോറിയൽ ലെജിസ്ലേച്ചർ 1868 ൽ എടുത്തുമാറ്റി.